hotchpotch/miracl-hf-unified huggingface dataset:
เจ้าหญิงอเล็กซานดราแห่งฮาโนเวอร์
เจ้าหญิงอเล็กซานดราแห่งฮาโนเวอร์ ทรงเป็นพระธิดาใน เจ้าหญิงการอลีน เจ้าหญิงแห่งฮาโนเวอร์ และ เจ้าชายแอนสท์ ออกุสแห่งฮาโนเวอร์ พระองค์มีพระเชษฐาและพระภคินีต่างพระบิดา 3 คน คือ อันเดรีย กาสิรากี ชาล็อต กาสิรากี ปีแยร์ กาสิการี ทั้งยังทรงเป็นพระราชนัดดาใน เจ้าชายแรนีเยที่ 3 องค์อธิปัตย์แห่งโมนาโก กับ เจ้าหญิงเกรซแห่งโมนาโก และเป็นพระภาคิไนยใน เจ้าชายอาลแบร์ที่ 2 องค์อธิปัตย์แห่งโมนาโก กับ เจ้าหญิงสเตฟานีแห่งโมนาโก
เมืองหลวงแฟชั่น
เมืองหลวงแฟชั่น () เป็นเมืองที่มีอิทธิพลสำคัญเกี่ยวกับแนวโน้มแฟชั่นต่างประเทศ ในการออกแบบการผลิต และการค้าปลีกของผลิตภัณฑ์แฟชั่น บวกกับงานแสดงต่าง ๆ เช่น สัปดาห์แฟชั่น งานประกาศรางวัล งานแสดงสินค้า  ที่มีผลต่อการสร้างผลผลิตทางเศรษฐกิจอย่างมีนัยสำคัญ
ในเมืองหลวงแฟชั่นที่ถือว่าเป็นระดับโลกหรือเรียกว่า "บิ๊กโฟร์" ของศตวรรษที่ 20 คือ ปารีส มิลาน ลอนดอน และนิวยอร์ก และในขณะที่เมืองแฟชั่นอื่น ๆ ก็เริ่มเติมเติบโตขึ้นอย่างมากในศตวรรษที่ 21 เช่น โรม ตูริน ฟลอเรนซ์ เบอร์ลิน บาร์เซโลนา เวนิส โบโลญญา โตเกียว เซาเปาลู ลอสแอนเจลิส และโซล
การจัดอันดับของเมืองแฟชั่นชั้นนำจัดทำเป็นประจำทุกปีโดย Global Language Monitor เป็นบริษัทในสหรัฐ ซึ่งติดตามแนวโน้มโดยใช้ภาษาทั่วโลก ในปี พ.ศ. 2561 ห้าสิบหกอันดับเมืองแฟชั่น มีการจัดอันดับ ดังนี้
เซโรงัง
เซโรงัง (; ) เป็นยาแก้ท้องเสียที่มีที่มาและวางจำหน่ายทั่วไปในประเทศญี่ปุ่น
อาร์ชดัชเชสมารี-อัสทรีดแห่งออสเตรีย
อาร์ชดัชเชสมาเรีย-อัสตริสแห่งออสเตรีย (เดิม:เจ้าหญิงมาเรีย-อัสตริสแห่งลักเซมเบิร์ก) () ทรงเป็นพระธิดาพระองค์ใหญ่ใน แกรนด์ดยุกฌ็องแห่งลักเซมเบิร์ก กับ แกรนด์ดัชเชสโฌเซฟีน-ชาร์ล็อตแห่งลักเซมเบิร์ก ทรงเป็นพระราชนัดดาใน พระเจ้าเลโอโปลด์ที่ 3 แห่งชาวเบลเบียม และ สมเด็จพระราชินีอัสตริดแห่งเบลเยียม ผ่านทางสายพระมารดา พระองค์ทรงมีพระอนุชาและพระขนิษฐา 3 พระองค์คือ แกรนด์ดยุกอ็องรีแห่งลักเซมเบิร์ก เจ้าหญิงมาร์กาเรธาแห่งลิกเตนสไตน์ เจ้าชายฌ็องแห่งลักเซมเบิร์ก พระองค์เสกสมรสกับ อาร์ชดยุกคาร์ล-คริสเตียนแห่งออสเตรีย มีพระบุตร 4 พระองค์
อาร์ชดัชเชสมารี-อัสทรีดแห่งออสเตรีย (เดิม "เจ้าหญิงมารี-อัสทรีดแห่งลักเซมเบิร์ก") เป็นพระธิดาพระองค์ใหญ่ใน แกรนด์ดยุกฌ็องแห่งลักเซมเบิร์ก และ แกรนด์ดัชเชสโฌเซฟีน-ชาร์ล็อตแห่งลักเซมเบิร์ก โดยทรงมีพระราชบิดาพระราชมารดาทูลหัวคือ สมเด็จพระเจ้าเลโอโปลด์ที่ 3 แห่งเบลเยียม (ตา) และ แกรนด์ดัชเชสชาร์ล็อตแห่งลักเซมเบิร์ก (ย่า) พระองค์ได้รับการตั้งพระนามจาก มารี แม่แห่งเจวสต์ ซึ่งเชื่อกันว่าเป็นต้นพระราชวงศ์ลักเซมเบิร์ก
โดยขณะเจริญพระชันษา พระองค์ทรงเป็นที่กล่าวในเรื่องความงดงามทั้งพระพักตร์และพระจริยวัตร โดยทรงถูกเลือกให้เป็นว่าที่พระวรชายาใน เจ้าชายชาลส์ เจ้าชายแห่งเวลส์ โดยในปี พ.ศ. 2513 หนังสือพิมพ์เลดี เอ็กเพลส ได้ลงข่าวว่า ในปี พ.ศ. 2520 พระองค์จะสมรสกัน เพราะขณะนี้ทั้ง 2 กำลังคบหาดูใจกันอยู่ แต่สื่อมงลชนในอังกฤษก็ตกตะลึงเมื่อ สมเด็จพระสันตะปาปาปอลที่ 6 ได้ทรงขัดแย้งและทรงอ้างว่า
ในขณะที่คณะรัฐมนตรีแห่งสหราชอาณาจักรก็ได้ประชุมหลือในเรื่องนี้ ซึ่งมีแนวโน้มว่าพระองค์จะไมได้สมรสกันอย่างที่สมเด็จพระสันตะปาปาปอลที่ 6 ตรัสไว้ หลังจากนั้นไม่นาน ทั้งคู่ก็เลิกคบหาดูใจกัน
หลังจากที่พระองค์ไม่ได้รับการเลือกให้เป็นพระวรชายาใน เจ้าชายชาลส์ เจ้าชายแห่งเวลส์ พระองค์ได้เข้าพิธีเสกสมรสกับ อาร์ชดยุกคาร์ล คริสเตียนแห่งออสเตรีย เมื่อวันที่ 6 กุมภาพันธ์ พ.ศ. 2525 ณ เมืองลักเซมเบิร์ก โดยรับพระราชทานพระอิสริยยศเป็น อาร์ชดัชเชสแห่งออสเตรีย พระชายา และมีพระนามอย่างเป็นทางการในภาษาอังกฤษว่า () โดยทรงมีพระบุตรร่วมกันดังนี้
อาร์ชดัชเชสมารี-อัสทรีด ทรงปฏิบัติพระกรณียากิจในด้านต่างๆ ดังนี้
ทั้งนั้พระองค์ทรงเป็นพระมารดาทูลหัวให้กับ เจ้าชายกีโยม แกรนด์ดยุกรัชทายาทแห่งลักเซมเบิร์ก พระภาติยะอีกด้วย
หลังจากทรงสมรสแล้วนั้น พระองค์พระสวามีและพระบุตร ทรงอยู่อย่างพอเพียงไม่เอิกเกริก และเสด็จร่วมงานสำคัญๆของพระราชวงศ์ลักเซมเบิร์กเกือบทุกครั้ง
พระเจ้าราชวรวงศ์เธอ พระองค์เจ้าประชุมวงศ์
พระเจ้าราชวรวงศ์เธอ พระองค์เจ้าประชุมวงศ์ (พ.ศ. 2337 — พ.ศ. 2392) พระราชธิดาพระองค์ที่ 3 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี
พระเจ้าราชวรวงศ์เธอ พระองค์เจ้าประชุมวงศ์ ประสูติเมื่อพ.ศ. 2337 เป็นพระธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี พระราชธิดาในสมเด็จพระเจ้ากรุงธนบุรี มีพระเชษฐา พระเชษฐภคินีร่วมเจ้าจอมมารดา 6 พระองค์
ในสมัยรัชกาลที่ 2 พระองค์เจ้าประชุมวงศ์ทรงเป็นพระราชธิดาพระองค์ที่โตสุดในสมเด็จพระบวรราชเจ้ามหาเสนานุรักษ์ จึงทรงได้รับพระราชทานเบี้ยหวัดถึง 3 ชั่ง ครั้นสมเด็จพระบวรราชเจ้ามหาเสนานุรักษ์แล้วทรงได้รับพระราชทานเพิ่มเป็น 5 ชั่ง เท่ากันกับพระเจ้าราชวรวงศ์เธอ พระองค์เจ้าปาน กรมหมื่นอมรมนตรี ดังปรากฏในชุมนุมพระบรมราชาธิบายในพระบาทสมเด็จพระจอมเกล้าเจ้าอยู่หัว เรื่องการพระราชทานเบี้ยหวัดว่า
""...เมื่อแผ่นดินพระบาทสมเด็จพระพุทธเลิศหล้านภาลัย... แต่พระองค์เจ้านั้นเมื่อกรมพระราชวังยังมีอยู่ ได้รับพระราชทานตามบาญชีเดิมที่เคยได้ในแผ่นดินพระบาทสมเด็จพระพุทธยอดฟ้าจุฬาโลก กรมหมื่นธิเบศรบวร พระองค์เจ้าประชุมวงศ ได้รับพระราชทานองค์ละ ๓ ชั่ง นอกนั้นก็ได้น้อยๆ ลงมา... ต่อมาถึงปีฉลูสัปตศก ศักราช ๑๑๗๗ กรมพระราชวังไม่มีแล้ว พระองค์เจ้าในพระบวรราชวังจึงได้รับพระราชทานเบี้ยหวัดมากขึ้น คือพระองค์เจ้าประยงก์เปนพระองค์ใหญ่ โปรดให้เปนกรมหมื่นธิเบศรแล้วพระราชทานเบี้ยหวัด ๑๐ ชั่ง พระองค์เจ้าหนูปานซึ่งเปนกรมหมื่นอมรมนตรีบัดนี้ กับพระองค์เจ้าหญิงใหญ่ประชุมวงศ ได้รับพระราชทานองค์ละ ๕ ชั่ง...""
พระเจ้าราชวรวงศ์เธอ พระองค์เจ้าประชุมวงศ์ สิ้นพระชนม์ในรัชกาลที่ 3 เมื่อพ.ศ. 2392 พระชันษา 55 ปี พระราชทานเพลิงพระศพเมื่อพ.ศ. 2392
หอประชุมมหาวชิราลงกรณ มหาวิทยาลัยราชภัฏสกลนคร
หอประชุมมหาวชิราลงกรณ มหาวิทยาลัยราชภัฏสกลนคร เป็นหอประชุมใหญ่ของ มหาวิทยาลัยราชภัฎสกลนครและเป็นสถานที่ประกอบพิธีพระราชทานปริญญาบัตรแก่ผู้สำเร็จการศึกษาจากมหาวิทยาลัยราชภัฏเขตภาคตะวันออกเฉียงเหนือ หอประชุมมหาวชิราลงกรณ มหาวิทยาลัยราชภัฏสกลนคร ตั้งอยู่ภายใน มหาวิทยาลัยราชภัฏสกลนคร  อำเภอเมืองสกลนคร จังหวัดสกลนคร
หอประชุมมหาวชิราลงกรณ มหาวิทยาลัยราชภัฎสกลนคร ตั้งอยู่ภายในมหาวิทยาลัยราชภัฎสกลนคร ใจกลางมหาวิทยาลัย มีลักษณะเป็นอาคารสถาปัตยกรรมไทยร่วมสมัย
หอประชุมมหาวชิราลงกรณ มหาวิทยาลัยราชภัฎสกลนคร สร้างขึ้นจากปีงบประมาณ 2548 – 2551 มหาวิทยาลัยราชภัฏสกลนคร ได้รับงบประมาณแผ่นดิน จำนวน 122,611,254 บาท (หนึ่งร้อยยี่สิบสองล้านหกแสนหนึ่งหมื่นหนึ่งพันสองร้อยห้าสิบสี่บาทถ้วน) เพื่อก่อสร้างอาคารหอประชุมเอนกประสงค์ จำนวน 1 หลัง เรือนรองรับที่ประทับ 1 หลัง ซึ่งได้ก่อสร้างแล้วเสร็จเมื่อเดือน กันยายน2550 เพื่อใช้ตามวัตถุประสงค์ดังนี้
พระเจ้าราชวรวงศ์เธอ พระองค์เจ้าอรุณ
พระเจ้าราชวรวงศ์เธอ พระองค์เจ้าอรุณ หรือ พระองค์ใหญ่อรุณ (13 ตุลาคม พ.ศ. 2348 — 11 มิถุนายน พ.ศ. 2428) พระราชธิดาพระองค์ที่ 1 ในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาน้อย
พระเจ้าราชวรวงศ์เธอ พระองค์เจ้าอรุณ ประสูติเมื่อวันอาทิตย์ที่ 13 ตุลาคม พ.ศ. 2348 เป็นพระธิดาในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาน้อย ธิดาพระยาพินาศอัคคี (จาด ณ บางช้าง)
ในสมัยรัชกาลที่ 4 พระองค์เจ้าอรุณทรงเป็นผู้ใหญ่ในพระบวรราชวัง ด้วยทรงเป็นพระราชธิดาพระองค์โตในสมเด็จพระบวรราชเจ้ามหาศักดิพลเสพ และทรงมีหน้าที่กำกับฝ่ายในในพระบวรราชวัง ครั้งหนึ่งพระองค์เจ้าอรุณเคยกราบบังคมทูลพระบาทสมเด็จพระจอมเกล้าเจ้าอยู่หัวว่ามีขโมยขึ้นตำหนักพระองค์เจ้าสุด หลังจากนั้นพระบาทสมเด็จพระจอมเกล้าเจ้าอยู่หัวจึงทรงชำระความ และออกประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวัง เป็นต้นมา ดังปรากฏในคำประกาศประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวังว่า
""...ทรงพระกรุณาโปรดเกล้าฯ สั่งว่า พระบวรวงศ์เธอชั้น ๒ พระองค์เจ้าอรุณกราบบังคมทูลพระกรุณาว่า พระวรวงศ์เธอ พระองค์เจ้าหญิงสุด ลงไปพระบรมมหาราชวัง... ผู้ร้ายเข้าในตำหนัก... จึงทรงพระกรุณาโปรดเกล้า ฯ ให้ชำระเอาตัวผู้ร้ายให้จงได้... อนึ่งมีพระราชบัญญัติห้ามมิให้คนภายนอกพระบวรราชวังเข้ามาคบหากันกับคนในพระบวรราชวัง ห้ามมิให้เจ้าจอมหม่อมพนักงานท้าวนางจ่าโขลนผู้ใหญ่ผู้น้อย แลข้าหลวงพระองค์เจ้าหม่อมเจ้าข้าทาษทั้งปวง ซึ่งอยู่ในพระบวรราชวังคบหาคนนอกพระบวรราชวัง...""
พระเจ้าราชวรวงศ์เธอ พระองค์เจ้าอรุณ สิ้นพระชนม์ในรัชกาลที่ 5 เมื่อวันพฤหัสบดีที่ 11 มิถุนายน พ.ศ. 2428 พระชันษา 81 ปี พระราชทานเพลิงพระศพ ณ พระเมรุท้องสนามหลวง เมื่อวันจันทร์ที่ 5 กรกฎาคม พ.ศ. 2429
วอลเลย์บอลหญิงชิงแชมป์สโมสรเอเชีย 2017
วอลเลย์บอลหญิงชิงแชมป์สโมสรเอเชีย 2017 () เป็นการแข่งขันชิงแชมป์สโมสรเอเชีย (เอวีซี) ครั้งที่ 18 ซึ่งจัดขึ้นในเมืองอุสต์-คาเมโนกอร์สค์ ประเทศคาซัคสถาน มีกำหนดจะจัดขึ้นระหว่างวันที่ 23–31 พฤษภาคม ค.ศ. 2017ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
หล่อล่าผี
หล่อล่าผี เป็นละครชุดประเภทจบในตอน ผลิตโดย บริษัท หนุก-หนาน จำกัด ออกอากาศทุกคืนวันจันทร์เวลา 22.00 - 23.00 น. ทางไทยรัฐทีวี โดยเริ่มตอนแรกวันที่ 1 พฤษภาคม พ.ศ. 2560 ดูแลการผลิตโดย พีรพล เธียรเจริญ ลงเสียงประกอบโดย ปั้น-ปั้น กำกับการแสดงโดย หลักเขต วสิกชาติ
ณ สำนัก พ่อปู่ดม จอมขมังเวทย์ เป็นที่รวมตัวของความสุข สนุกและสยองของบรรดาหนุ่มๆ ได้แก่ ป๋อง (ลูกชายพ่อปู่ดม) ,ปั๋ง (เพื่อนป๋อง) และ 3 หนุ่มวัยใส บอส , หยวก , ฟรอยด์ (หลานชายปู่ดม) เรื่องราว โหด&มันส์&ฮา&สยองขวัญ จึงบังเกิดขึ้น!! เมื่อบรรดา “ผีๆ” โผล่มาร่วมแจม ร้อนถึงพ่อปู่ดมต้องงัดสารพัดวิชาคาถาอาคมมาปราบผี...บรึ๋ยยยยส์ต่อไปนี้จะเป็นรายชื่อตอนในละครชุด หล่อล่าผี พร้อมข้อมูลวันออกอากาศเมื่อครั้งที่ฉายในสถานีโทรทัศน์ไทยรัฐทีวี
กระเจี๊ยบ (แก้ความกำกวม)
กระเจี๊ยบ อาจหมายถึง
เกมพันหน้า เอื้ออาทร
เกมพันหน้า เอื้ออาทร เป็นรายการเกมโชว์และวาไรตี้โชว์ภาคต่อของรายการ เกมพันหน้า ออกอากาศครั้งแรกเมื่อวันที่ 6 กุมภาพันธ์ พ.ศ. 2548 ออกอากาศทุกวันอาทิตย์ เวลา 12.00 น.- 13.00 น. ภายหลัง 11:45 - 12:45 น. และ 11:45 - 13:10 น. ตามลำดับ ทางสถานีโทรทัศน์สีกองทัพบกช่อง 7 ผลิตรายการโดย บริษัท ทริปเปิ้ลทู จำกัด โดยมี กิ๊ก - เกียรติ กิจเจริญ และ ติ๊ก กลิ่นสี เป็นผู้ดำเนินรายการ
รูปแบบรายการ จะให้ผู้เข้าแข่งขันทางบ้านมาสมัครเข้าร่วมรายการ เพื่อแสดงความสามารถพิเศษแลกกับของรางวัลที่ต้องการ ซึ่งอาจเป็นการแสดงความสามารถพิเศษประเภทโชว์แล้วให้กรรมการซึ่งเป็นดารานักแสดงจากหลายสังกัดเป็นผู้ตัดสิน หรืออาจเป็นการแข่งขันกันของคน 2 คนขึ้นไป ซึ่งผู้ชนะหรือผู้ที่ได้คะแนนมากกว่า 70 จากคะแนนเต็ม 100 คะแนน จะได้ของรางวัลที่อยากได้กลับบ้านไป แต่หากเป็นผู้แพ้หรือคะแนนไม่ถึง 70 คะแนน จะได้รับเงินจากผู้สนับสนุนรายการจำนวน 3,000 บาท
รายการออกอากาศเป็นครั้งสุดท้ายเมื่อวันที่ 27 สิงหาคม พ.ศ. 2560 ก่อนเปลี่ยนชื่อและรูปแบบรายการเป็น เกมพันหน้า เดอะฮีโร่
อีอันแทกุน (ประสูติ ค.ศ. 1348)
อีอันแทกุนอี ฮวา (; ; ค.ศ. 1348 – 6 ตุลาคม ค.ศ. 1408) อัครมหาเสนาบดีแห่ง ราชวงศ์โชซ็อน ดำรงตำแหน่งระหว่าง ค.ศ. 1407–1408
อีอันแทกุนประสูติเมื่อ ค.ศ. 1348 มีพระนามเดิมว่า อี ฮวา เป็นพระโอรสองค์ที่ 4 ใน พระเจ้าฮวันโจ แต่เป็นพระองค์เดียวในพระสนมจ็อง ตระกูลคิมและเป็นพระราชอนุชาต่างพระมารดาของ พระเจ้าแทโจ ปฐมกษัตริย์แห่งราชวงศ์โชซ็อนเมื่อพระเจ้าแทโจได้สถาปนาราชวงศ์โชซ็อนใน ค.ศ. 1392 ก็ได้สถาปนาพระอนุชาขึ้นเป็นอีอันแทกุนซึ่งเป็นพระนามเดียวกับ อีอันแทกุนอี บัง-ซ็อก พระนัดดาซึ่งพระนามทั้งสองพระองค์อ่านออกเสียงเหมือนกันแต่สะกดไม่เหมือนกัน
ต่อมา พระเจ้าแทจง พระราชาลำดับที่ 3 ผู้เป็นพระนัดดาได้สถาปนาอีอันแทกุนผู้เป็นพระปิตุลา (อา) ขึ้นเป็น ย็องอีจ็อง เมื่อวันที่ 4 กรกฎาคม พ.ศ. 1950 แต่ดำรงตำแหน่งได้เพียง 7 เดือนอีอันแทกุนก็ได้ลาออกจากราชการเมื่อวันที่ 12 กุมภาพันธ์ ค.ศ. 1408 และสิ้นพระชนม์เมื่อวันที่ 6 ตุลาคม ปีเดียวกัน
อีอันแทกุน
อีอันแทกุน () เป็นฐานันดรศักดิ์ราชวงศ์เกาหลี แปลว่า "องค์ชายใหญ่อีอัน" (Grand Prince Uian) อาจหมายถึง
อีโคเซีย
อีโคเซีย () เป็นโปรแกรมค้นหาเว็บ ตั้งอยู่ในเบอร์ลิน เยอรมนี โดยบริจาคร้อยละ 80 ของรายได้หลังหักค่าใช้จ่ายแล้ว ให้แก่องค์การอนุรักษ์สิ่งแวดล้อมซึ่งไม่หวังผลกำไร ปัจจุบัน มีเป้าหมายเป็นการปลูกป่า เว็บไซต์นี้ ในฐานะ "ธุรกิจสังคม" ดำเนินบริษัทโดยชดเชยคาร์บอนไดออกไซด์ (CO-neutral) และสนับสนุนความโปร่งใสในธุรกิจอย่างเต็มที่ อนึ่ง เว็บไซต์ยังได้รับการรับรองจากบี-แล็บส์ (B-labs) ว่า เป็นบรรษัทเพื่อสาธารณประโยชน์ (benefit corporation)
บริษัทฮาไม่จำกัด
บริษัท ฮา ไม่จำกัด เป็นรายการโทรทัศน์ไทยรูปแบบตลก - ซิตคอมวาไรตี้ ผลิตโดย บริษัท เซ้นส์ เอนเตอร์เทนเมนท์ จำกัด ออกอากาศทุกวันอาทิตย์ เวลา 17.00 - 18.00 น. ทางช่อง 9 MCOT HD ออกอากาศครั้งแรกเมื่อวันที่ 5 เมษายน พ.ศ. 2558 จนถึง 2 กรกฎาคม พ.ศ. 2560 และเมื่อวันที่ 19 สิงหาคม ปีเดียวกัน ได้กลับมาออกอากาศอีกครั้งภายใต้ชื่อ บริษัท ฮาไม่จำกัด (มหาชน) ออกอากาศทุกวันเสาร์ เวลา 16.00 - 17.00 น. และตั้งแต่วันที่ 1 กรกฎาคม พ.ศ. 2561 ได้ย้ายวันการออกอากาศใหม่ไปเป็นทุกวันอาทิตย์ แต่มาเวลาเดิม ทางช่องวัน
บริษัทฮาไม่จำกัด เป็นเรื่องราวของ “ตั๊ก - บอล - ค่อม” ที่ร่วมหุ้นกันเปิดบริษัท ภายใต้ชื่อ "บริษัท ฮาไม่จำกัด" โดยมีแนวความคิด เพื่อบำบัดความทุกข์ บำรุงความสุขให้กับผู้ชมด้วยผลิตภัณฑ์แห่งรอยยิ้ม และโปรโมชั่นความฮา แบบไม่จำกัด ผ่านรูปแบบของบริษัท ที่จะมาสร้างเสียงหัวเราะ กับแก๊กตลกต่าง ๆ กับการนำเสนอมุกตลกในฉากต่างๆ พร้อมด้วยดารารับเชิญและนักแสดงสมทบ ที่ยกขบวนมาสร้างความฮามากมาย
ในรายการบริษัท ฮาไม่จำกัด นักแสดงประจำในรายการ จะมีตำแหน่งประจำบริษัท ดังต่อไปนี้
ในบางเทปก็จะมีฉากพิเศษที่ใช้แค่เพียงตอนเดียวหรือไม่กี่ตอนอีกด้วย
นอกจากรายการ บริษัท ฮา ไม่จำกัด จะมีช่วงที่เป็นละครแล้ว ยังมีช่วงต่าง ๆ ในรายการอีกด้วย
ในช่วง 4 - 5 เดือนแรกของรายการ รายการนี้เรตติ้งไม่ได้ดี และไม่ได้รู้จักในวงกว้าง แต่ในภายหลังนักแสดงต่าง ๆ ก็ได้สรรหามุกใหม่ ๆ มีการเล่นนอกบทที่แตกต่างจากรายการตลกซิทคอมอื่น ๆ จึงการเป็นเอกลักษณ์ของรายการนี้ และทำให้มีผู้คนรู้จักมากขึ้น กลายเป็นอีกหนึ่งรายการที่โด่งดังในทางโซเชียลในขณะนี้
ผีชีวะ
ผีชีวะ () เป็นภาพยนตร์แอคชั่นสัญชาติเยอรมัน-อังกฤษ ที่ออกฉายในปี ค.ศ. 2002 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคแรกในภาพยนตร์ชุด เรซิเดนท์อีวิล และภาพยนตร์เรื่องนี้มีภาคต่อคือ ผีชีวะ 2 ผ่าวิกฤตไวรัสสยองโลก
มีความผิดพลาดเกิดขึ้นที่ศูนย์วิจัยทางพันธุกรรม ซึ่งดำเนินการโดย อัมเบรลล่า คอปปอเรชั่น องค์กรลึกลับทางด้านวิศวพันธุกรรม หลังจากเกิดเหตุการณ์แพร่กระจายของไวรัสมรณะ เพียงไม่กี่ชั่วโมงก่อนหน้า อลิซ และ เรน ได้รับมอบหมายให้นำทีมคอมมานโด เข้าสกัดกั้นการแพร่กระจายของเชื้อไวรัสภายในศูนย์วิจัย ซึ่งส่งผลให้เจ้าหน้าที่วิจัยหลายคน กลายเป็นซอมบี้ พวกเขาหารู้ไม่ว่า แม้เพียงแค่ รอยกัดเพียงรอยเดียวก็สามารถทำให้พวกเขากลายเป็นส่วนหนึ่งของพวกมันได้ อลิซและกองกำลังของเธอ มีเวลาในการสกัดกั้นไวรัสร้ายภายในไฮฟ์เพียงแค่สามชั่วโมง เท่านั้น ก่อนที่กองทัพผีดิบจะยึดครองโลก ระหว่างที่ทำการสกัดกั้นนี้เอง พวกเขาได้พบสาเหตุของการแพร่กระจายของไวรัสมรณะ โดยฆาตกรตัวจริงที่สังหารเหล่าทีมงานวิจัยก็คือ เร้ดควีน ซูเปอร์คอมพิวเตอร์ที่ควบคุมทุกอย่างที่อยู่ภายในไฮฟ์ ในการเข้าถึงเร้ดควีน อลิซและลูกทีมของเธอ ต้องผจญกับอุปสรรคที่น่ากลัวมากมาย อาทิ เลเซอร์มรณะ,หมากลายพันธุ์ และ ห้องทดลองขนาดใหญ่ ซึ่งอลิซได้เห็นผลการทดลองที่ชั่วร้าย ของบริษัทอัมเบรลล่า ไม่ช้าอลิซก็พบว่าเหล่าผีร้ายเป็นผลจากการทดลองที่ผิดพลาด ของโปรเจ็กต์ล่าสุดของบริษัทอัมเบรล่า ที่มีชื่อว่า ที-ไวรัส ซึ่งถูกคิดค้นขึ้นมา โดยมีจุดประสงค์เพื่อเป็นยาชะลอความแก่และเพื่อรักษาเชื้อโรคที่เกิดขึ้นในระบบประสาท ไวรัสทีมีศักยภาพ ในการฟื้นคืนชีพเซลล์ที่ตายแล้ว แต่ก่อนที่จะถูกนำไปใช้ในทางบวก ไวรัสตัวนี้กลับถูกแพร่กระจายสู่อากาศเสียก่อน เพื่อยับยั้งการแพร่กระจายของ เชื้อไวรัส เร้ดควีนได้ทำการปิดทุกส่วนของไฮฟ์ไว้ ขณะที่เผชิญหน้ากับคอมพิวเตอร์ยักษ์ เรนได้ขอให้เธอพาพวกของเธอออกไปก่อน ซึ่งเดอะเร้ดควีนตอบตกลง แต่ก็ย้ำว่า มันจะปล่อยเฉพาะพวกที่ไม่ติดเชื้อเท่านั้น แน่อนว่าไม่มีพวกเขาคนใดจะหนีไป จนกว่าจะค้นหา แอนตี้ไวรัส ที่สามารถยับยั้งเชื้อไวรัสมรณะเจอเสียก่อน ระหว่างนี้พวกเขาต้องต้องเผชิญกับ เดอะลิคเกอร์ สัตว์ประหลาดที่เกิดจากการกลายพันธุ์อีกตัวหนึ่ง พละกำลังของมันยากที่ใครจะต้านทานอีกด้วย
ผู้เล่นในฟีฟ่าคอนเฟเดอเรชันส์คัพ 2017
รายชื่อผู้เล่นของแต่ละทีมชาติในการแข่งขันฟีฟ่าคอนเฟเดอเรชันส์คัพ 2017 ระหว่างวันที่ 17 มิถุนายน จนถึง 2 กรกฎาคม ค.ศ. 2017 เป็นการเล่นประเดิมก่อนฟุตบอลโลก 2018 ทีมจะต้องส่งรายชื่อผู้เล่น 23 คน (โดยต้องมีผู้เล่นตำแหน่งผู้รักษาประตู 3 คน) หากมีผู้เล่นที่ได้รับบาดเจ็บหรือเหตุผลอื่นที่ทำให้ไม่สามารถเข้าร่วมแข่งขันได้ สามารถที่จะเปลี่ยนตัวผู้เล่นได้ภายใน 24 ชั่วโมง ก่อนที่จะแข่งขันนัดแรก ผู้เล่นที่มีเครื่องหมาย (c) คือผู้เล่นที่รับหน้าที่เป็นกัปตันของทีมชาตินั้น ๆ
ผู้จัดการทีม: สตานิสลัฟ เชียร์เชซอฟ
ผู้จัดการทีม: แอนโทนี ฮัดสัน
ผู้จัดการทีม: ฟืร์นังดู ซังตุช
ผู้จัดการทีม: ฮวน การ์โลส โอโซรีโอ
ผู้จัดการทีม: ควน อันโตนีโอ ปีซี
ผู้จัดการทีม: ฮือโค โบรส
ผู้จัดการทีม: โยอาคิม เลิฟ
เลรอย ซาเน และดีเยโก เด็มเมอ ถอนตัวเนื่องจากอาการบาดเจ็บ
ผู้จัดการทีม: แอนจ์ พอสเตโคกลู
แบรด สมิท และมิเล เยดีนัก ถอนตัวเนื่องจากอาการบาดเจ็บ ถูกแทนที่โดยอเล็กซ์ เกิร์สแบ็ก และเจมส์ เจ็กโก
ปีเตอร์ ไนท์
ปีเตอร์ ไนท์ (ชื่อเล่น:ปีเตอร์) เป็นนักแสดงชายชาวไทย
พระเจ้าราชวรวงศ์เธอ พระองค์เจ้าทัดทรง
พระเจ้าราชวรวงศ์เธอ พระองค์เจ้าทัดทรง (พ.ศ. 2359 — 15 มิถุนายน พ.ศ. 2428) พระราชโอรสพระองค์ที่ 37 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาแจ่ม
พระเจ้าราชวรวงศ์เธอ พระองค์เจ้าทัดทรง ประสูติเมื่อพ.ศ. 2347 เป็นพระราชโอรสในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาแจ่ม
พระองค์เจ้าทัดทรง แม้จะมีพระชนม์ชีพยืนยาวแต่ก็มิได้ทรงรับราชการในกรม กองใด ๆ พระบาทสมเด็จพระจุลจอมเกล้าเจ้าอยู่หัวทรงพระราชนิพนธ์กล่าวถึงพระองค์เจ้าทัดทรงใน "พระราชพิธีสิบสองเดือน" ว่า
""...เห็นว่าพระบรมวงศานุวงศ์ซึ่งมิได้ทรงผนวช แต่มิได้ช่วยราชการแผ่นดินอย่างหนึ่งอย่างใด และที่ซ้ำประพฤติความชั่วให้เป็นที่เสื่อมเสียพระเกียรติยศ เช่นพระองค์เจ้าลำยอง ก็เห็นแต่สูบฝิ่นอยู่กับวังก็ยังได้รับพระราชทานเบี้ยหวัดถึง ๕ ชั่ง และเงินขึ้น ซึ่งเดี๋ยวนี้เรียกว่าเงินกลางปี ก็ยังคงได้ไม่ได้ลดทอนอันใด นี่เป็นตัวอย่างว่าไม่เป็นแต่ไม่ได้ช่วยราชการ ซ้ำประพฤติความชั่วด้วย ที่ไม่ได้ช่วยราชการอยู่เฉยๆ เปล่าๆ เช่นเจ้าวังหน้า มีพระองค์ทัดทรงเป็นต้น ก็มีเป็นอันมาก...""
พระเจ้าราชวรวงศ์เธอ พระองค์เจ้าทัดทรง สิ้นพระชนม์ในรัชกาลที่ 5 เมื่อวันจันทร์ที่ 15 มิถุนายน พ.ศ. 2428 พระชันษา 70 ปี พระราชทานเพลิงพระศพ ณ พระเมรุวัดอรุณราชวราราม เมื่อวันอาทิตย์ที่ 28 มิถุนายน พ.ศ. 2428
เค็นโซ ซูซูกิ
เค็นโซ ซูซูกิ () เป็นนักมวยปล้ำอาชีพชาวญี่ปุ่น เคยปล้ำให้กับสมาคม New Japan Pro Wrestling (NJPW) และ World Wrestling Entertainment (WWE) ในสหรัฐอเมริกา อดีตแชมป์ WWE Tag Team Championship 1สมัย ปี 2010 ได้ปล้ำให้สมาคม All Japan Pro Wrestling (AJPW) ภายใต้ชื่อ เค็นโซ (Kenso) เป็นแชมป์ World Tag Team Champion 1สมัย และแชมป์ Gaora TV Champion 1 สมัย
จอน ไฮเดนไรช์
จอน ไฮเดนไรช์ (Jon Heidenreich) เกิด 28 มิถุนายน ค.ศ. 1972 เป็นอดีตนักมวยปล้ำอาชีพชาวอเมริกัน ปล้ำให้กับ World Wrestling Entertainment (WWE) ตั้งแต่ปี 2003 ถึง 2006 อดีตแชมป์ WWE Tag Team Championship 1สมัยร่วมกับ Road Warrior Animal ในฐานะสมาชิกใหม่ของ Legion of Doom ก่อนจะไปปล้ำค่ายอิสระในปี 2006 จนรีไทร์ในปี 2009
อาฟเตอร์ ยู
บริษัท อาฟเตอร์ ยู จำกัด (มหาชน) เป็นบริษัทดำเนินธุรกิจจำหน่ายขนมหวาน ดำเนินงานธุรกิจร้านขนมหวาน ภายใต้ชื่อ "ร้านอาฟเตอร์ ยู" และ "ร้านเมโกริ" และทำธุรกิจบริการจัดงานนอกสถานที่และการรับจ้างผลิต ก่อตั้งขึ้นเมื่อวันที่ 19 กรกฎาคม พ.ศ. 2548 และเปิดร้านอาฟเตอร์ ยู สาขาแรกที่ เจ-อเวนิว ทองหล่อ เมื่อวันที่ 1 ตุลาคม พ.ศ. 2550 มีเมนูอาหารสร้างชื่อคือ Shibuya honey toast จากนั้นจึงมีการขยายสาขา จนในปัจจุบันมี 34 สาขา (ข้อมูล ธันวาคม 2561) และมีโรงงานผลิตที่ ตั้งอยู่ในนิคมอุตสาหกรรม จังหวัดสมุทรสาคร
บริษัทได้เข้าจดทะเบียนในตลาดหลักทรัพย์แห่งประเทศไทย ตั้งแต่วันที่ 23 ธันวาคม พ.ศ. 2559 เข้าซื้อขายในตลาดหลักทรัพย์ เอ็ม เอ ไอ เป็นวันแรก จำนวน 165 ล้านหุ้น เปิดตลาดที่ 11.50 บาท จากราคา IPO ที่ 4.50 บาท และปิดที่ 13.50 เพิ่มขึ้น 9 บาท (+200%) มูลค่าซื้อขายอยู่ที่ 3,431 ล้านบาท จากข้อมูลวันที่ 11 ตุลาคม พ.ศ. 2560 มีมูลค่าหลักทรัพย์ตามราคาตลาด 7,748.42 ล้านบาท
หินรูปเนื้อ
หินรูปเนื้อ () เป็นชื่อหินก้อนหนึ่งซึ่งสลักเป็นรูปหมูสามชั้น ทำขึ้นในราชวงศ์ชิงจากหินแจสเพอร์ที่มีชั้นต่าง ๆ ก่อทับกันขึ้นตามธรรมชาติในห้วงเวลาหลายปี แต่ละชั้นมีสีสันต่างกันไป เมื่อแกะสลัก หินได้รับการย้อมสีให้เหมือนหมูสามชั้นจริง ๆ
หินสูง 5.73 เซนติเมตร กว้าง 6.6 เซนติเมตร และหนา 5.3 เซนติเมตร
ปัจจุบัน หินนี้จัดแสดงอยู่ที่พิพิธภัณฑ์พระราชวังแห่งชาติในไทเป ไต้หวัน แม้ในทางประวัติศาสตร์ศิลปะจะมีคุณค่าเพียงระดับกลาง แต่กลับได้รับความสนใจเข้าเยี่ยมชมสูงและมีชื่อเสียงมาก ทั้งได้รับการเรียกขานว่า เป็น "งานชิ้นเอกอันเลื่องชื่อที่สุด" ของพิพิธภัณฑ์ และจัดเข้ากลุ่มกับผลงานอีกสองชิ้น คือ ผักกาดหยกเขียว (翠玉白菜) กับหม้อเหมากง (毛公鼎) รวมกันเป็น "ไตรรัตน์" (三宝) ประจำพิพิธภัณฑ์แห่งนี้ อนึ่ง สาธารณชนยังลงคะแนนให้หินนี้เป็นวัตถุยอดสำคัญในบรรดาสิ่งของของพิพิธภัณฑ์ด้วย
ซูโวเม็นมาร์ซัลก์กา
ซูโวเม็นมาร์ซัลก์กา () เป็นภาพยนตร์แนวเสียดสีชีวประวัติร่วมมือกันระหว่างฟินแลนด์และเคนยา โดยเสียดสีเรื่องราวชีวิตของจอมพลแห่งฟินแลนด์คาร์ล กุสตาฟ เอมิล มันเนอร์เฮม ภาพยนตร์ผลิตโดย Savane Productions และ Filmistuudio Kalevipojad ภาพยนตร์กำกับโดยผู้กำกับชาวเคนยา Gilbert Lukalia ภาพยนตร์ออกฉายในเทศการภาพยนตร์นานาชาติเฮลซิงกิ ในวันที่ 28 กันยายน ค.ศ. 2012
วิวรรธน์ รัตนพิทักษ์
วิวรรธน์ รัตนพิทักษ์ (ชื่อเล่น:ต๋อง) เป็นนักแสดงชายชาวไทย
ผีชีวะ 2 ผ่าวิกฤตไวรัสสยองโลก
ผีชีวะ 2 ผ่าวิกฤตไวรัสสยองโลก () เป็นภาพยนตร์แอคชั่นที่ออกฉายในปี ค.ศ. 2004 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคที่สองในภาพยนตร์ชุด เรซิเดนท์อีวิล ต่อจากภาพยนตร์เรื่อง ผีชีวะ และภาพยนตร์เรื่องนี้มีภาคต่อคือ ผีชีวะ 3 สงครามสูญพันธุ์ไวรัส
ภาพยนตร์เรื่องนี้อิงเค้าโครงเรื่องจากเกม "เรซิเดนต์อีวีล ภาค 2" และ ""
ในภาค 2 นี้จะบอกเล่าเรื่องราวต่อจากภาคที่แล้ว ซึ่งกล่าวถึงผู้คนที่รอดชีวิตอยู่ใน เมืองแร็คคูนซิตี้ ยังคงติดอยู่ภายในวงล้อมกลายเป็นเมืองที่ถูกปิดตาย ซึ่ง 1 ในนั้นก็คือ อลิซ ที่นับตั้งแต่เธอถูกอัมเบรลล่า คอร์เปอเรชั่น จับตัวไปเป็นหนูทดลองก็ทำให้เธอกลายมาเป็นสุดยอดสาวนักสู้ ผู้มีความสามารถเหนือมนุษย์ ด้วยพละกำลัง, ประสาทสัมผัส และความหลักแหลม เธอจะเป็นความหวังให้กับทุกคนที่ยังมีชีวิตอยู่รอดในเมืองที่เต็มไปด้วยเหล่าผีดิบร้าย แต่ฝันร้ายก็ยังไม่จบลง ท่ามกลางเมืองที่แทบปราศจากผู้คนนั้น เหล่าซอมบี้ก็ออกตามล่าเธออย่างกระชั้นชิด และในดงผีชีวะเหล่านั้น อลิซก็พบเข้ากับเหล่าทหารหน่วยรบพิเศษที่นำทีมโดย "จิล วาเลนไทน์" และ "คาร์ลอส โอลิเวร่า" และเกมการไล่ล่ายิ่งเข้มข้นขึ้นเมื่อ "นีเมสิส" ปรากฏกายขึ้น และมีจุดประสงค์เพื่อจัดการกับอลิซโดยเฉพาะ
โกปปาอีตาเลีย 2017 นัดชิงชนะเลิศ
การแข่งขัน โกปปาอีตาเลีย 2017 นัดชิงชนะเลิศ เป็นการตัดสินหาทีมชนะเลิศของ โกปปาอีตาเลีย ฤดูกาล 2016–17, ฤดูกาลที่ 69 ของฟุตบอลถ้วยหลักของประเทศอิตาลี. นัดนี้ลงเล่นเมื่อวันที่ 17 พฤษภาคม ค.ศ. 2017 ที่ สตาดีโอโอลิมปีโก ใน โรม ระหว่าง ยูเวนตุส และ ลาซีโอ.
ยูเวนตุส ชนะนัดนี้ด้วยผล 2–0 จากสองประตูในครึ่งเวลาแรกของ ดาเนียล อัลวีส และ เลโอนาร์โด โบนุชชี, ชนะเลิศโกปปา อีตาเลียเป็นครั้งที่สามติดต่อกันและรวมทั้งสิ้นเป็นสมัยที่ 12.
"หมายเหตุ: (H: เหย้า; A: เยือน)."
โกปปาอีตาเลีย 2017 นัดชิงชนะเลิศ ตามกำหนดเดิมจะต้องลงเล่นในวันที่ 2 มิถุนายน, อย่างไรก็ตามการเข้าร่วมของยูเวนตุสใน ยูฟ่าแชมเปียนส์ลีก นัดชิงชนะเลิศ 2017 ในวันที่ 3 มิถุนายน, วันที่จะต้องเปลี่ยนแปลงไปเป็นวันที่ 17 พฤษภาคม.
คาซัคสถานเนชันแนลลีก (วอลเลย์บอลหญิง)
คาซัคสถานเนชันแนลลีก (; ; ) เป็นการแข่งขันวอลเลย์บอลระดับสูงสุดของประเทศคาซัคสถาน ก่อตั้งขึ้นในปี ค.ศ. 1992 อยู่ภายใต้การกำกับของสหพันธ์วอลเลย์บอลสาธารณรัฐคาซัคสถาน (Федерация волейбола Республики Казахстан; ФВРК)
การแข่งขันแบ่งออกเป็น 3 ระดับได้แก่ เนชันแนลลีก (สูงสุด) และ ไฮเออร์ลีกแบ่งออกเป็น 2 ลีกคือ ลีกเอ และ ลีกบี
โว้ก (นิตยสาร)
โว้ก () เป็นนิตยสารแฟชั่นและครรลองชีวิตของชาวอเมริกัน ที่ประกอบไปด้วยองค์ประกอบหลายอย่าง เช่น แฟชั่น ความงาม วัฒนธรรม การใช้ชีวิต และเวทีเดินแบบ โว้กเริ่มทำนิตยสารรายสัปดาห์ในปี ค.ศ. 1892 ในสหรัฐอเมริกาก่อนที่จะกลายเป็นนิตยสารรายเดือนในภายหลัง
"โว้กอังกฤษ" เป็นฉบับต่างประเทศฉบับแรกที่เปิดตัวครั้งแรกในปี ค.ศ. 1916 และปัจจุบันมีโว้กฉบับต่างประเทศทั้งหมด 22 ประเทศ ร่วมถึง "โว้กอาระเบีย" ที่เข้าร่วมล่าสุด (ตุลาคม ค.ศ. 2016)
ในปี ค.ศ. 1892 อาร์เทอร์ บอลด์วิน เทอร์นอร์ เป็นนักธุรกิจชาวอเมริกันผู้ก่อตั้ง "นิตยสารโว้ก" เป็นนิตยสารรายสัปดาห์ในสหรัฐอเมริกา ได้รับการสนับสนุนโดยคริสโตเฟอร์ ไรต์ ฉบับแรกได้รับการตีพิมพ์ในวันที่ 17 ธันวาคมของปีนั้น ด้วยราคาปิด 10 เซ็นต์ เนื้อหาของนิตยสารจะเติบโตช้ามากในช่วงเวลานี้
คอนเด นาสท์ ซื้อโว้กในปี ค.ศ. 1905 หนึ่งปีก่อนการตายของเทอร์นอร์ และค่อย ๆ ขยายการตีพิมพ์ เขาเปลี่ยนไปเป็นนิตยสารรายปักษ์ และเริ่ม"โว้ก"ต่างประเทศในปี ค.ศ. 1910 นาสท์ได้เปลี่ยนความสนใจของนิตยสารไปที่ผู้หญิง และในไม่ช้าราคาของนิตยสารก็เพิ่มขึ้น จำนวนสิ่งพิมพ์และผลกำไรของนิตยสารเพิ่มขึ้นอย่างมากภายใต้การบริหารของนาสท์ จนถึงปี ค.ศ. 1911 แบรนด์"โว้ก" ได้รับชื่อเสียงว่ายังคงรักษาเป้าหมายไว้ และเป็นกลุ่มเป้าหมายที่ยอดเยี่ยม
จำนวนสมาชิกนิตยสารเพิ่มขึ้นในช่วงภาวะเศรษฐกิจตกต่ำครั้งใหญ่ และอีกครั้งในช่วงสงครามโลกครั้งที่สอง
ในเดือนกรกฎาคมปี ค.ศ. 1932 นิตยสารเปิดตัวภาพปกสีเป็นครั้งแรก ถ่ายโดยช่างภาพเอ็ดเวิร์ด สไตเชน เป็นรูปนางแบบแสดงท่าทางในชุดว่ายน้ำที่กำลังยกลูกบอลชายหาด
ในปี ค.ศ. 1930 นิตยสารได้ลดภาพประกอบแฟชั่นลง และพวกเขาเริ่มเปลี่ยนเป็นการถ่ายภาพจากศิลปินคนดังต่าง ๆ
ในปี ค.ศ. 1960 ไดอาน่า วีนแลนด์ ได้ขึ้นเป็นหัวหน้าบรรณาธิการนิตยสารโว้ก ได้มีการมุ่งเน้นที่แฟชั่นร่วมสมัย การปฏิวัติทางเพศ การกล่าวถึงเรื่องเพศอย่างเปิดเผย
ในปี ค.ศ. 1973 โว้กได้เปลี่ยนเป็นนิตยสารรายเดือน ภายใต้หัวหน้าบรรณาธิการ เกรซ มิราเบลลา
ในเดือนกรกฎาคม ค.ศ. 1988 แอนนา วินเทอร์ หัวหน้าบรรณาธิการของโว้กคนใหม่ เธอพยายามที่จะทำให้ทุกคนเข้าถึงนิตยสารได้ง่ายขึ้น มุ่งเน้นไปที่แนวคิดใหม่ การเข้าถึงแฟชั่นสำหรับผู้ชมที่กว้างขึ้น
เมื่อเดือนสิงหาคม ค.ศ. 2016 บุคคลที่ได้รับให้มีความสำคัญต่อปกนิตยสารโว้กอเมริกัน
บุคคลที่ได้ทำหน้าที่เป็นหัวหน้าบรรณาธิการของ "นิตยสารโว้ก"
แคลิฟอร์นิเคชัน
แคลิฟอร์นิเคชัน () เป็นสตูดิโออัลบั้มลำดับที่ 7 ของวงร็อกสัญชาติอเมริกัน เรดฮอตชิลีเพปเปอส์ อัลบั้มได้เปิดตัวในวันที่ 8 มิถุนายน ค.ศ. 1999 ผ่านทางค่ายวอร์เนอร์บราเธอส์ โดยมีริก รูบิน เป็นโปรดิวเซอร์ "แคลิฟอร์นิเคชัน" ได้อดีตมือกีตาร์ประจำวง จอห์น ฟรัสซิแอนเต กลับมาเล่นอีกครั้งภายหลังจากการร่วมวงในอัลบั้ม "Mother's Milk" (ค.ศ. 1989) และ "Blood Sugar Sex Magik" (ค.ศ. 1991) ซึ่งเขามาแทนตำแหน่งของเดฟ นาวาร์โร ที่ออกจากวงไป การกลับมาของ ฟรัสซิแอนเต ได้ทำให้ดนตรีของวงเปลี่ยนไปโดยสิ้นเชิง อัลบั้มมีการใช้เนื้อหาโดยรวมที่เกี่ยวข้องกับการเสียดสีเรื่องเพศ ซึ่งค่อนข้างเกี่ยวพันธ์กับวง แต่ก็ยังมีการธีมอื่นๆ ด้วยทั้ง ความต้องการทางเพศ ความตาย การคิดฆ่าตัวตาย แคลิฟอร์เนีย สารเสพติด โลกาภิวัฒน์ และการท่องเที่ยว
ภายหลังออกอัลบั้ม "แคลิฟอร์นิเคชัน" แล้ว ได้กลายเป็นสตูดิโออัลบั้มที่ประสบความสำเร็จในยอดจำหน่ายสูงสุดของวง ด้วยยอดจำหน่ายกว่า 15 ล้านชุดทั่วโลก และกว่า 6 ล้านชุดในสหรัฐอเมริกาเพียงที่เดียว ในปี ค.ศ. 2002 อัลบั้มได้จำหน่ายไปแล้วกว่า 4 ล้านชุดในยุโรป มีซิงเกิลฮิตที่รู้จักกันดีทั้ง "Otherside", "Californication", "Parallel Universe", "Scar Tissue", "Around the World" และ "Road Trippin'" และมีซิงเกิลที่ได้รับรางวัลแกรมมีในเพลง "Scar Tissue" อัลบั้มได้ติดอันดับ 3 บนบิลบอร์ด 200 อัลบั้มยังติดอันดับ 399 ในหัวข้อ "500 อัลบั้มที่ยิ่งใหญ่ที่สุดตลอดกาล" จากนิตยสารโรลลิงสโตน
การบันทึกครั้งนี้นับเป็นการเปลี่ยนแปลงครั้งสำคัญในแนวทางทำดนตรีของวง เกร็ก เทต แห่งนิตยสารโรลลิงสโตน ได้กล่าวว่า "ในขณะที่อัลบั้มก่อนหน้านี้ทั้งหมดของ เรดฮอตชิลีเพปเปอส์ ดูมีชีวิตชีวาสูง แต่ใน "แคลิฟอร์นิเคชัน" นั้นกลับกล้าที่จะทำให้มันมีจิตวิญญาณและความศักดิ์สิทธิ์" นักวิจารณ์คนอื่นอย่างพอล เวอร์นา จากบิลบอร์ด ก็ได้แสดงความเห็น ว่าอัลบั้มนำออกมาซึ่ง "ความเบาของความไพเราะกว่า" ตรงข้ามกับ 6 อัลบั้มก่อนหน้านี้ทั้งหมด ซึ่งทำให้เขามือเบส ฟลี กลับจากการดีดเบสด้วยมือมาใช้ปิ้กดีดแทน
พีต ดันน์
ปีเตอร์ อิงแลนด์ (Peter England; เกิด 9 พฤศจิกายน ค.ศ. 1993) นักมวยปล้ำอาชีพและโปรโมเตอร์ชาวอังกฤษ ปัจจุบันปล้ำให้กับ WWE และสมาคมอิสระในยุโรปและบางครั้งในสหรัฐอเมริกา ภายใต้ชื่อ พีต ดันน์ (Pete Dunne)
เขาเริ่มฝึกอาชีพนักมวยปล้ำเมื่ออายุได้ 12 ปีในปี 2005 และเปิดตัวในปี 2007 ตั้งแต่นั้นเป็นต้นมาเขาได้ปล้ำในหลายสมาคมอย่างกว้างขวางในสหราชอาณาจักรเช่น Progress Wrestling, Revolution Pro Wrestling (RPW), Insane Championship Wrestling (ICW) และ Attack! Pro Wrestling (Attack!) นอกเหนือจากสหราชอาณาจักรแล้ว เขาได้ปล้ำในต่างประเทศในประเทศเยอรมนีกับ Westside Xtreme Wrestling (wXw), ในสหรัฐอเมริกากับ Pro Wrestling Guerrilla (PWG) และญี่ปุ่นกับ Michinoku Pro Wrestling
เอ็นเอ็กซ์ที เยียร์-เอ็นด์ อะวอร์ด
เอ็นเอ็กซ์ที เยียร์-เอ็นด์ อะวอร์ด (NXT Year-End Award) เป็นรางวัลที่ใช้โดย WWE ซึ่งรางวัลที่คล้ายกับ Academy, Grammy และรางวัล Slammy Award ของ WWE มอบให้กับนักมวยปล้ำอาชีพที่มีการแข่งขันกันใน NXT ในปีที่ผ่านมา มีเพียงสองรุ่นของแนวคิดและแฟนๆ ลงคะแนนออนไลน์สำหรับผู้ชนะ สำหรับรางวัล NXT Year-End ปี 2015 แฟนๆ สามารถโหวต WWE.com อย่างไรก็ตามสำหรับรางวัล NXT Year Year End ประจำปี 2016 แฟนๆ สามารถลงคะแนนในทวิตเตอร์เท่านั้น ผู้ได้รับรางวัลจะได้รับระฆังทองพร้อมค้อน
การตีโฉบฉวยดีแยป
การโจมตีที่ดีแยป, เป็นที่รู้จักกันคือยุทธการที่ดีแยป, ปฏิบัติการรูท์เทอร์ (Operation Rutter), ระหว่างขั้นตอนการวางแผนและโดยชื่อรหัสนามสุดท้ายอย่างเป็นทางการคือ ปฏิบัติการจูบีลี (Operation Jubilee), เป็นการจู่โจมของฝ่ายสัมพันธมิตรบนเขตภายใต้การยึดครองของเยอรมันคือท่าเรือดีแยป(Dieppe) ระหว่างสงครามโลกครั้งที่สอง. การโจมตีเพื่อยึดสถานที่นี้ตั้งอยู่บนทางตอนเหนือของฝรั่งเศส เมื่อวันที่ 19 สิงหาคม ปี ค.ศ. 1942. การจู่โจมได้เริ่มขึ้นตั้งแต่เวลาตีห้า (5:00 A.M) จนถึงเวลาสิบโมงห้าสิบนาที (10:50 A.M). ผู้บัญชาการฝ่ายสัมพันธมิตรได้บังคับสั่งการให้ล่าถอย,กองกำลังทหารราบทั้งหมด 6000 นาย,ส่วนใหญ่เป็นชาวแคนาดา,ได้รับการสนันสนุนจากกรมทหารแคลกะรี (The Calgary Regiment) แห่งกองทัพน้อยรถถังแคนาดาที่ 1 (1st Canadian Tank Brigade) และกองกำลังทหารจากราชนาวีและกองทัพอากาศขนาดเล็กได้ทำการลงจอดแก่ทหาร,รวมทั้งยังมีทหารแคนาดา 5,000 นาย,ทหารอังกฤษ 1,000 นายและหน่วยเรนเจอร์แห่งกองทัพสหรัฐ 50 นาย
วัตถุประสงค์ได้รวมถึงการเข้ายึดและการครอบครองท่าเรือสำคัญในเวลาสั้นๆ เพื่อพิสูจน์ว่าความเป็นไปได้และรวบรวมข้อมูลข่าวสาร เมื่อล่าถอย ฝ่ายสัมพันธมิตรต้องการที่จะทำลายการป้องกันชายฝั่ง โครงสร้างท่าเรือและอาคารทางยุทธศาสตร์ทั้งหมด การโจมตีนั้นมีวัตถุประสงค์เพื่อเพิ่มขวัญกำลังใจและแสดงให้เห็นถึงความมุ่งมั่นของสหราชอาณาจักรในการเปิดแนวรบด้านตะวันตกในยุโรป
วัตถุประสงค์เหล่านี้แทบจะไม่บรรลุผล การยิงสนับสนุนของฝ่ายสัมพันธมิตรมีจำนวนที่ไม่เพียงพอและกองกำลังจู่โจมต้องติดกับบนชายหาดโดยอุปสรรคและการยิงของเยอรมัน น้อยกว่า 10 ชั่วโมงภายหลังการลงจอดครั้งแรก กองกำลังฝ่ายสัมพันธมิตรหน่วยสุดท้ายทั้งหมดได้ถูกสังหาร, อพยพ หรือถูกทอดทิ้งไว้เบื้องหลังเพื่อให้ถูกจับกุมโดยเยอรมัน แทนที่จะแสดงให้เห็นถึงการแก้ไขปัญหา,ความล้มเหลวอย่างไม่เป็นท่าของเลือดได้แสดงให้โลกเห็นว่าฝ่ายสัมพันธมิตรไม่มีความหวังในการรุกรานฝรั่งเศสเป็นเวลานาน ด้วยประสบความสำเร็จด้านข่าวสารกรองบางอย่างได้สัมฤทธิ์ผล รวมทั้งข่าวสารกรองอิเล็กทรอนิกส์
จากจำนวน 6,086 นายที่ได้ยกพลขึนบก จำนวน 3,623 นาย(เกือบ 60%) แต่ละคนถูกฆ่าตาย บาดเจ็บ หรือถูกจับกุม กองทัพอากาศหลวง(RAF)ได้ล้มเหลวที่จะหลอกล่อให้กองทัพอากาศเยอรมันลุฟท์วัฟเฟอเข้าสู่สนามรบและสูญเสียเครื่องบินรบ 106 ลำ(อย่างน้อย 32 ลำจากการยิงต่อต้านอากาศยานหรืออุบัติเหตุ) เทียบกับความสูญเสีย 48 ลำโดยลุฟท์วัฟเฟอ กองทัพราชนาวีได้เสียเรือยกพลขึ้นบก(landing craft) 33 ลำและเรือพิฆาต 1 ลำ เหตุการณ์ที่ดีแยปได้มีอิทธิพลต่อการเตรียมความพร้อมสำหรับแอฟริกาเหนือ(ปฏิบัติการคบเพลิง)และการยกพลขึ้นบกที่นอร์ม็องดี(ปฏิบัติการโอเวอร์ลอร์ด)
สโมสรฟุตบอลแมนเชสเตอร์ยูไนเต็ดในฤดูกาล 2017–18
สโมสรฟุตบอลแมนเชสเตอร์ยูไนเต็ดในฤดูกาล 2017–18 เป็นฤดูกาลที่ 26 ของแมนเชสเตอร์ยูไนเต็ดในพรีเมียร์ลีก และเป็นฤดูกาลที่ 43 ของพวกเขาในลีกสูงสุดของฟุตบอลอังกฤษ
แมนเชสเตอร์ ยูไนเต็ด ได้ออกประกาศทัวร์ล่วงหน้าในฤดูกาล 2017–18 ของพวกเขาที่ประเทศสหรัฐอเมริกา, ซึ่งรวมไปถึงครั้งแรกของ แมนเชสเตอร์ดาร์บี ที่จะลงเล่นนอกสหราชอาณาจักร, ในรายการ อินเตอร์เนชันแนลแชมเปียนส์คัพ. ทัวร์นี้ยังรวมไปถึงเกมที่จะพบกับ เรอัล มาดริด และ บาร์เซโลนา. ทัวร์อเมริกาจะเริ่มต้นขึ้นในนัดที่พบกับ แอลเอ แกแล็กซี ในวันที่ 15 กรกฎาคม ค.ศ. 2017. ยูไนเต็ดจะต้องเผชิญหน้ากับ วาเลเรนกา ที่ประเทศนอร์เวย์ในเกมกระชับมิตรนัดสุดท้ายก่อนเปิดฤดูกาลใหม่. การเตรียมการในนัดสุดท้ายระหว่างก่อนเปิดฤดูกาลเป็นการเดินทางไปยัง สาธารณรัฐไอร์แลนด์ เพื่อเผชิญหน้ากับ ซัมป์โดเรีย.
แมนเชสเตอร์ ยูไนเต็ด, ในฐานะทีมชนะเลิศของ ยูฟ่ายูโรปาลีก ฤดูกาล 2016–17 จะต้องมาเผชิญหน้ากับ เรอัล มาดริด, ทีมชนะเลิศของ ยูฟ่าแชมเปียนส์ลีก ฤดูกาล 2016–17 สำหรับยูฟ่าซูเปอร์คัพ 2017 ที่จะมีขึ้นในวันที่ 8 สิงหาคม ค.ศ. 2017, ที่ ฟิลิป ทู อาเรนา ในเมือง สโกเปีย, มาซิโดเนีย.
พรีเมียร์ลีก ฤดูกาล 2017–18 จะเริ่มเตะในวันเสาร์ที่ 12 สิงหาคม ค.ศ. 2017 และจะสิ้นสุดในวันอาทิตย์ที่ 13 พฤษภาคม ค.ศ. 2018
แมนเชสเตอร์ ยูไนเต็ด เข้าสู่เอฟเอคัพ ในรอบสามร่วมกับทั้งหมด 20 สโมสรพรีเมียร์ลีกที่ได้รับสิทธิ์บายอัตโนมัติแต่ละนัดซึ่งจะลงเล่นระหว่างวันที่ 5–8 มกราคม ค.ศ. 2018
แมนเชสเตอร์ ยูไนเต็ด ได้เข้าสู่รอบแบ่งกลุ่มของ แชมเปียนส์ลีก ในฐานะทีมชนะเลิศของ ยูฟ่ายูโรปาลีก ฤดูกาล 2016–17. การจับสลากมีขึ้นในวันที่ 24 สิงหาคม พ.ศ. 2560 (ค.ศ. 2017), โดยที่แมนเชสเตอร์ ยูไนเต็ดอยู่ในโถที่ 2 โดยผลการจับสลาก แมนเชสเตอร์ ยูไนเต็ด อยู่ในกลุ่ม A ร่วมกับ เอฟซี บาเซิล, ซีเอสเคเอ มอสโก และ เบนฟิกา โดยทีมที่มีคะแนนเป็นอันดับ 1 และ 2 จะเข้ารอบต่อไป
หลังจากเป็นแชมป์ในกลุ่ม A ยูไนเต็ดถูกจับสลากพบกับสโมสรจากสเปน เซบียา ในรอบ 16 ทีมสุดท้าย. โดยเป็นการพบกันครั้งแรกของทั้ง 2 ทีม
"สถิติคิดคำนวณเมื่อวันที่ 19 พฤษภาคม ค.ศ. 2018."
ชาวกาตาลา
ชาวกาตาลา () หรือ ชาวกาตาลัน () คือกลุ่มชาติพันธุ์โรมานซ์ (Romance) ซึ่งพูดภาษากาตาลา หรือมีเชื้อชาติกาตาลาผสมผสานอยู่ ส่วนใหญ่อาศัยอยู่ในกาตาลุญญา สเปน, กาตาลุญญาดัลนอร์ต (กาตาลุญญาเหนือ) ในฝรั่งเศส และประเทศอันดอร์รา โดยคนกาตาลาส่วนใหญ่นับถือศาสนาคริสต์ นิกายโรมันคาทอลิก
ชาวกาตาลาส่วนใหญ่อาศัยอยู่ในกาตาลุญญา ซึ่งเป็นเขตปกครองตนเองในสเปน ผู้พูดภาษากาตาลาจำนวนไม่น้อยกว่า 100,000 คนอาศัยอยู่ในเขตเปอีกาตาล็อง (pays catalan) ในฝรั่งเศส มีชาวกาตาลา ซึ่งมีจำนวนไม่ทราบอย่างแน่ชัด ได้อพยพย้ายถิ่นฐานไปยังประเทศต่าง ๆ ที่เคยที่อยู่ภายใต้จักรวรรดิสเปน เช่น กลุ่มประเทศลาตินอเมริกา และ ฟิลิปปินส์ เป็นต้น นอกจากนี้ ยังมีการย้ายถิ่นฐานออกจากกาตาลุญญาไปยังประเทศอื่น ๆ ภายหลังช่วงสงครามกลางเมืองสเปนอีกด้วย
ภาษากาตาลาเป็นภาษาในกลุ่มภาษาโรมานซ์ ภาษาที่อยู่ในกลุ่มภาษาโรมานซ์อื่นที่มีความใกล้เคียงกับภาษากาตาลามากที่สุด คือ ภาษาออกซิตัน ซึ่งทั้งสองภาษานี้ มีไวยากรณ์และคำศัพท์คล้ายคลึงกับภาษาภาษาโรมานซ์ตะวันตกอื่น ๆ เช่น ภาษาสเปน ภาษาฝรั่งเศส ภาษาโปรตุเกส และ ภาษาอารากอน ภาษากาตาลา สามารถแบ่งออกเป็นสำเนียงต่าง ๆ โดยสำเนียงที่มีผู้พูดมากที่สุดคือ กาตาลากลาง (català central)
ผู้พูดภาษากาตาลา มีมากกว่า 9.8 ล้านคน (ค.ศ. 2011) โดย 5.9 ล้านคนอาศัยอยู่ในกาตาลุญญา ซึ่งภายในกาตาลุญญา ผู้พูดกาตาลาส่วนใหญ่ สามารถพูดได้สองภาษา โดยผู้ที่อาศัยอยู่ในสเปนมักพูดภาษาสเปนเป็นอีกภาษาหนึ่ง ส่วนผู้ที่อาศัยอยู่ในฝรั่งเศส มักพูดภาษาฝรั่งเศสและภาษากาตาลา
เมื่อเดือนกันยายน ปี ค.ศ. 2005, .cat ซึ่งเป็น โดเมนระดับบนสุดที่ใช้ภาษากาตาลาเป็นภาษาหลัก ได้รับการอนุมัติให้เป็นโดเมนของเว็บเพจที่ใช้ภาษากาตาลา เพื่อเป็นการส่งเสริมการใช้ภาษากาตาลาในโลกออนไลน์ให้มากขึ้น
ปัจจุบัน เครื่องแต่งกายตามประเพณีกาตาลา มักสวมใส่ในงานเฉลิมฉลองต่าง ๆ เท่านั้น ประกอบด้วย หมวกบาร์ราตินา (barretina) (หมวกยาว รูปทรงคล้ายคลึงกับหมวกนอน ทำจากขนสัตว์ โดยมากจะเป็นสีแดงหรือสีม่วง) และฟาชา (faixa) (ผ้าพันเอว หรือเข็มขัด) ซึ่งทั้งสองมักสวมใส่โดยผู้ชาย ส่วนผู้หญิงมักสวมใส่เร็ต (ret) (ผ้าคลุมผม) รองเท้าที่สวมใส่ควบคู่ เรียกว่า อัสปาร์แด็ญญา (espardenya)
ผีชีวะ 3 สงครามสูญพันธุ์ไวรัส
ผีชีวะ 3 สงครามสูญพันธุ์ไวรัส () เป็นภาพยนตร์แอคชั่นที่ออกฉายในปี ค.ศ. 2007 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคที่สามในภาพยนตร์ชุด เรซิเดนท์อีวิล ต่อจากภาพยนตร์เรื่อง ผีชีวะ 2 ผ่าวิกฤตไวรัสสยองโลก และภาพยนตร์เรื่องนี้มีภาคต่อคือ ผีชีวะ 4 สงครามแตกพันธุ์ไวรัส โดยมีเค้าโครงเรื่องส่วนใหญ่มาจากเกม เรซิเดนต์อีวิล ของ แคปคอม
หลังจากผ่านเหตุการณ์เมืองแรคคูนซิตีใน ผีชีวะ 2 แล้ว แต่สงครามก็ยังไม่จบสิ้น เมื่อวันสิ้นโลกกำลังจะมาถึง…ที-ไวรัส ผลงานมรณะของบริษัทอัมเบรลล่าคอร์เปอเรชั่นแพร่กระจายเหมือนไฟป่า ไปทั่วสหรัฐ แล้วก็ทั่วโลก… ทำให้มนุษย์กลายเป็นซอมบี้กระหายเลือด เมื่อไม่มีที่ใดปลอดภัย คาร์ลอส โอลิเวร่า และ แอลเจ พร้อมด้วยผู้รอดชีวิตรายใหม่ ได้แก่ แคลร์, เคมาร์ท และเนิร์สเบ็ตตี้ จึงทำการรวบรวมผู้รอดชีวิตรายอื่นๆ ออกเดินทางข้ามทะเลทรายไปเรื่อยๆเป็นขบวนรถหุ้มเกราะ พวกเขากำลังตามหาผู้รอดชีวิตรายอื่นๆ แต่สิ่งที่พบเขาพบมีเพียง… ฝูงผีดิบ… ฉะนั้นสิ่งที่พวกเขาต้องการนั่นก็คือ ปืน และกระสุน เอาไว้ป้องกันตนเอง
ภายใต้ดินลับอีกแห่งหนึ่ง บริษัทอัมเบรลล่ายังคงดำเนินต่อไป โดย ดร.ไอแซค ซึ่งกำลังควานหาตัว อลิซ ซึ่งเป็นกุญแจเดียวที่จะเยียวยาหายนะนี้ได้ และเพื่อการทดลองต่อไปอย่างไม่จบสิ้น ไม่เพียงแค่อัมเบรลล่าคอร์ปเท่านั้นที่ต้องการตัวอลิซ แต่อลิซเองก็รอที่จะจัดการกับบริษัทนี้เช่นกัน
การปฏิรูปปีเคียวโฮ
การปฏิรูปปีเคียวโฮ ( , ) การปฏิรูปครั้งสำคัญทางด้านเศรษฐกิจ สังคม และวัฒนธรรมที่เสนอโดย รัฐบาลโชกุนโทะกุงะวะ เมื่อ พ.ศ. 2279 (คศ.1736) ใน ยุคเอะโดะ ตรงกับช่วงพิธีราชาภิเษกของ จักรพรรดิซะกุระมะชิ โดยผู้ที่นำเสนอการปฏิรูปครั้งนี้คือ โทะกุงะวะ โยะชิมุเนะ โชกุนคนที่ 8 โดยปีนั้นเป็นปีที่ 20 แห่งการดำรงตำแหน่งโชกุนของโยะชิมุเนะ
ซึ่งที่มาของชื่อการปฏิรูปครั้งนี้มาจากชื่อปีรัชศกปีหนึ่งที่ชื่อว่า เคียวโฮ ที่บังคับใช้ตั้งแต่เดือนกรฎาคม พ.ศ. 2259 – เมษายน พ.ศ. 2279 (คศ.1716 - คศ.1736) โดยการปฏิรูปครั้งนี้ได้เป็นต้นแบบของการปฏิรูปที่สำคัญในยุคเอะโดะอีก 3 ครั้ง
Schahe ghajur-o-mehrabane ma
Schahe ghajur-o-mehrabane ma ("ความกล้าหาญของเรา และ เกียรติยศแห่งกษัตริย์") เป็นเพลงชาติ และ เพลงสรรเสริญพระบารมีของราชอาณาจักรอัฟกานิสถาน ระหว่าง ค.ศ. 1943 ถึง ค.ศ. 1973 ประพันธ์คำร้องโดย โมฮัมเหม็ด มัคตาร์ เรียงเรียงทำนองโดย โมฮัมเหม็ด ฟารุก
การปกครองโปแลนด์ทางทหารของเยอรมนี
การปกครองโปแลนด์ทางทหารของเยอรมนี () คือ การยึดอำนาจทางทหารที่จัดตั้งขึ้นในช่วงเวลาสั้น ๆ ในช่วงหลังการบุกครองโปแลนด์ (กันยายน - ตุลาคม พ.ศ. 2482) ซึ่งยึดครองดินแดนโปแลนด์ปกครองโดย เวร์มัคท์ ก่อนจะที่โอนการบริหารจากเขตปกครองโดยทหารสู่พลเรือนในปีเดียวกัน
ผีชีวะ 4 สงครามแตกพันธุ์ไวรัส
ผีชีวะ 4 สงครามแตกพันธุ์ไวรัส () เป็นภาพยนตร์แอคชั่นที่ออกฉายในปี ค.ศ. 2010 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคที่สี่ในภาพยนตร์ชุด เรซิเดนท์อีวิล ต่อจากภาพยนตร์เรื่อง ผีชีวะ 3 สงครามสูญพันธุ์ไวรัส และภาพยนตร์เรื่องนี้มีภาคต่อคือ ผีชีวะ 5 สงครามไวรัสล้างนรก ซึ่งภาพยนตร์เรื่องนี้กำกับโดย พอล ดับบลิว.เอส. แอนเดอร์สัน ผู้กำกับจากผีชีวะ ภาคแรก
เมื่อโลกถูกคุกคามโดยไวรัสที่เปลี่ยนให้เหยื่อกลายเป็นซอมบี้ ฮีโร่สาวสุดอันตราย อลิซ ก็เริ่มทำการค้นหาผู้ที่ยังมีชีวิตรอดและตามล่า อัลเบรลล่า คอร์ป ที่อยู่เบื้องหลังเหตุการณ์ทั้งหมด โดยที่อลิซต้องเดินไปทางไปยัง โตเกียว อลาสก้า และเมืองลอสแอนเจลิสที่เต็มไปด้วยฝูงซอมบี้ รวมถึงการผชิญหน้ากับอสูรกายที่โหดร้ายที่สุด เธอต้องนำกองทัพโคลนของเธอบุกเข้าฐานกำลังของ อัลเบรลล่า คอร์ป ที่มีประธานบริษัท อัลเบิร์ต เวสเกอร์ เป็นผู้อยู่เบื้องหลัง หลังจากเกิดการปะทะ อลิซ สูญเสียทั้งตัวโคลนและพลังพิเศษจนหมด เธอตัดสินใจบินไปยังอลาสก้าที่เธอได้รับประกาศจาก อาร์เคเดีย ว่าปลอดภัยจากที-ไวรัส ถึงแม้ที่นี่จะไม่ใช่สวรรค์อย่างที่เธอคิด แต่ อลิซ ก็ได้พบกับเพื่อนเก่าอย่าง แคลร์ ซึ่งสูญเสียความทรงจำไปทั้งหมด ทั้งสองออกเดินทางเพื่อหาคำตอบจนถึงเมืองลอสแอนเจลิส และพบกับกลุ่มผู้รอดชีวิตในคุกที่มีการป้องกันที่แน่นหนา อลิซ และ แคลร์ ได้พบกับ คริส พี่ชายของ แคลร์ ที่ถูกขังในคุก ทั้งสามจึงค้นพบกับมหันตภัยบางอย่างที่น่าสะพรึงเกินกลัวกว่าที่ทุกคนจะคาดคิด
คิม จ็อง-ซุก (เกิดปี พ.ศ. 2497)
คิม จ็อง-ซุก (; 15 พฤศจิกายน พ.ศ. 2497) เป็นสุภาพสตรีหมายเลขหนึ่งของประเทศเกาหลีใต้ ด้วยเป็นภริยาของมุน แจ-อิน ประธานาธบดีคนที่ 19 ของประเทศ
คิม จ็อง-ซุกสำเร็จการศึกษาสาขาวิชาการขับร้องคลาสสิก (classical voice) มหาวิทยาลัยคย็องฮี ซึ่งเธอและมุน แจ-อิน สามีศึกษาที่มหาวิทยาลัยเดียวกัน และพบรักกันขณะเป็นนักศึกษาทำกิจกรรม (student activist) ส่วนตัวนับถือศาสนาคริสต์นิกายโรมันคาทอลิก มีชื่อทางศาสนาว่าโคลัมบา (Columba)
สโมสรฟุตบอลชะบาบอัลอะฮ์ลีดูไบ
สโมสรฟุตบอลชะบาบอัลอะฮ์ลีดูไบ () สโมสรฟุตบอลจากศึกโปรลีกในสหรัฐอาหรับเอมิเรตส์ที่ก่อตั้งขึ้นใน พ.ศ. 2560
สโมสรฟุตบอลแห่งนี้เกิดขึ้นจากการควบรวมสโมสรฟุตบอลดัง 3 สโมสรในสหรัฐอาหรับเอมิเรตส์คือ อัลอะฮ์ลี, ดูไบ และอัชชะบาบ เข้าด้วยกันตามคำสั่งของประธานาธิบดีสหรัฐอาหรับเอมิเรตส์ เนื่องจากทั้ง 3 สโมสรประสบปัญหามากมายทั้งทางด้านการเงินและยอดผู้ชม
บันทึกเลือดสงครามโลก
บันทึกเลือดสงครามโลก () เป็นภาพยนตร์อิงประวัติศาสตร์ของโปแลนด์ มีเนื้อหาเกี่ยวกับการสังหารหมู่กาตึญ ในปี ค.ศ. 1940 กำกับโดย Andrzej Wajda โดยได้เค้าโครงจากหนังสือ "Post Mortem: The Story of Katyn" ของ Andrzej Mularczyk ภาพยนตร์ผ่านเข้าชิงรางวัลภาพยนตร์ภาษาต่างประเทศยอดเยี่ยม ในงานประกาศผลรางวัลออสการ์ ครั้งที่ 80
เจ้าชายกุสทัฟแห่งไซน์-วิทเกินชไตน์-แบร์เลอบวร์ค
เจ้าชายกุสทัฟแห่งไซน์-วิทเกินชไตน์-แบร์เลอบวร์ค เป็นพระโอรสพระองค์แรกในเจ้าชายริชชาร์ทแห่งไซน์-วิตเกินชไตน์-แบร์เลอบวร์ค กับเจ้าหญิงเบเนดิกเทอแห่งเดนมาร์ก เป็นพระราชนัดดาในสมเด็จพระเจ้าเฟรเดอริกที่ 9 แห่งเดนมาร์ก กับอิงกริดแห่งสวีเดน สมเด็จพระราชินีแห่งเดนมาร์ก และทรงเป็นพระราชภาคิไนยในสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชินีอันเนอ-มารีแห่งกรีซ พระองค์สืบพระอิสริยยศเป็น เจ้าชายที่ 7 แห่งไซน์-วิตเกนสไตน์-แบร์เลอบวร์ค สืบต่อจากพระบิดาที่สิ้นพระชนมืไป
เห็ดขอนขาว
เห็ดขอนขาว (ชื่อวิทยาศาสตร์ : Lentinus squarrosulas Mont. ,ชื่อสามัญ : เห็ดขอนขาว ,ชื่ออื่น : เห็ดมันมะม่วง เห็ดมัน)ลักษณะโดยทั่วไปของเห็ดขอนขาวและเห็ดขอนดำโดยทั่วไปแล้วลักษณะก้านจะชูออกมา และหมวกเห็ดจะมีรอยปุ๋มตรงกลางเล็กน้อย โดยที่ขนาดของหมวกเห็ดจะไม่ใหญ่มากและถ้าหากสีของเห็ดเป็นสีขาวทั้งต้นจะถูกเรียกว่าเห็ดขอนขาวแต่ถ้าที่หมวกเห็ดออกสีคล้ำๆหน่อยจะเรียกว่าเห็ดขอนดำส่วนมากจะขึ้นบนไม้เนื้อแข็งและก้อนเชื้อเห็นที่ชาวไร่เพาะขึ้นมา
พบในบริเวณที่ชื้นแชะหรืองอกบนไม้เนื้อแข็ง จะขึ้นมากในช่วงที่มีอากาศร้อนอบอ้าว อุณหภูมิประมาณ 31ºC และสามารถพบได้บ่อยในฤดูฝน
มีลักษณะดอกคล้ายเห็ดนางฟ้าแต่หมวกเห็ดจะหลมมีขนาดไม่ใหญ่มาก เนื้อบางและเหนียวเล็กน้อย บนหมวกเห็ดจะมีลักษณะเป็นหลุมลงไปเล็กน้อย ถ้าดอกเห็ดมีสีขอวจะเรียกเห็ดขอนขาว ถ้าหมวกเห็ดมีสีน้ำตาลหรือดำจะเรียกว่าเห็ดขอนดำ
การเข้าป้อม
การเข้าป้อม หรือ การเดินเข้าป้อม () เป็นการเดินในเกมหมากรุกสากล ระหว่างขุนกับเรือในตำแหน่งแรกเริ่มของผู้เล่น ซึ่งเป็นการเคลื่อนที่ของหมากรุก 2 ตัวในตาเดียวกัน และเป็นการย้ายไปข้างหนึ่งนอกเหนือจากม้าที่สามารถ"กระโดดข้าม"กันได้
การเข้าป้อม ประกอบด้วยการย้ายขุนสองช่องไปทางที่มีเรือในแถวแรกของผู้เล่น จากนั้นก็ย้ายเรือไปยังช่องที่ขุนได้ข้ามมา การเข้าป้อมสามารถทำได้เฉพาะก็ต่อเมื่อตัวขุนไม่ยังเคยขยับ, เรือที่จะสับยังไม่เคยขยับ, ช่องระหว่างขุนและเรือไม่มีตัวใดขวาง, ตัวขุนยังไม่ถูกรุก และขุนจะไม่ข้ามฝั่งหรือจบในช่องที่มันถูกรุก การเข้าป้อมเป็นหนึ่งในกติกาหมากรุกสากล รวมถึงเป็นเทคนิคการย้ายขุน
การบันทึกหมากสำหรับการเข้าป้อม ทั้งระบบเชิงพรรณนาและเชิงพีชคณิต คือ 0-0 ร่วมกับเรือฝั่งคิง และ 0-0-0 ร่วมกับเรือฝั่งควีน ส่วนในบันทึกเกมแบบพกพา จะใช้ O-O และ O-O-O แทน การเข้าป้อมฝั่งคิงบางครั้งเรียก"การเข้าป้อมระยะใกล้" และการเข้าป้อมฝั่งควีนบางครั้งเรียก"การเข้าป้อมระยะไกล" – ความแตกต่างขึ้นอยู่กับว่าเรือจะเคลื่อนที่ระยะใกล้ (สองช่องสี่เหลี่ยม) หรือระยะไกล (สามช่องสี่เหลี่ยม)
การเข้าป้อมได้รับการเพิ่มลงในหมากรุกยุโรปช่วงศตวรรษที่ 14 หรือ 15 และยังไม่ได้พัฒนาเป็นรูปแบบอย่างที่เห็นในปัจจุบันจนถึงศตวรรษที่ 17 ส่วนหมากรุกของเอเชียไม่ได้มีการเคลื่อนที่เช่นนี้
วอลเลย์บอลชายชิงแชมป์โลก รุ่นอายุไม่เกิน 23 ปี 2017
วอลเลย์บอลชายชิงแชมป์โลก รุ่นอายุไม่เกิน 23 ปี 2017 () จะจัดขึ้นเป็นครั้งที่ 3 ของการแข่งขันวอลเลย์บอลระดับนานาชาติ และเป็นการแข่งขันชิงแชมป์โลกสำหรับทีมชาติที่มีอายุไม่เกิน 23 ปี อยู่ภายใต้การกำกับของสหพันธ์วอลเลย์บอลระหว่างประเทศ การแข่งขันจะจัดขึ้นที่ไคโร ประเทศอียิปต์ ระหว่างวันที่ 18–26 สิงหาคม ค.ศ. 2017 คาดว่าจะมี 12 ทีมที่เข้าร่วมการแข่งขัน
สหพันธ์วอลเลย์บอลระหว่างประเทศ อนุญาตให้มีทีมเข้าร่วมการแข่งขันได้ทั้งหมดทวีปละ 2 ทีม โดยการคัดเลือกจากการแข่งขันชิงแชมป์ทวีป
การแบ่งกลุ่มจะใช้วิธีสลับฟันปลาจากอันดับโลกเอฟไอวีบี ยู23 ณ เดือนมกราคม ค.ศ. 2017 ทางสหพันธ์วอลเลย์บอลระหว่างประเทศสงวนสิทธิ์ให้เจ้าภาพเป็นทีมวางของกลุ่ม A โดยตัวเลขในวงเล็บเป็นลำดับจากอันดับโลก ยกเว้นเจ้าภาพอันดับ 10
มิสเตอร์โกลบอล 2017
มิสเตอร์โกลบอล 2017 () เป็นการประกวดมิสเตอร์โกลบอลครั้งที่ 4 จัดขึ้นเมื่อวันที่ 20 พฤษภาคม ค.ศ. 2017 ณ เชียงใหม่ฮอลล์ จังหวัดเชียงใหม่ ประเทศไทย โดยเปดรู ฌีกา จากประเทศบราซิล เป็นผู้ครองตำแหน่งในปีนี้
30 ผู้เข้าประกวดที่ได้รับการยืนยัน:
พระสุธีวีรบัณฑิต (โชว์ ทสฺสนีโย)
ดร. พระสุธีวีรบัณฑิต หรือรู้จักกันในนาม "พระมหาโชว์" พระสงฆ์นักกิจกรรมที่มีประวัติเกี่ยวข้องกับกิจกรรมทางการเมือง จนได้รับฉายาว่า "ธงธรรมของคนเสื้อแดง" จัดเป็นประสงฆ์นักกิจกรรมหัวก้าวหน้าที่ดำเนินกจกรรมทางศาสนาในลักษณะของการเรียกร้องกฏหมาย ดำเนืนกิจกรรมทางศาสนาในหลายกรณีโดยเฉพาะประเด็นการเรียกร้อง "พระพุทธศาสนาเป็นศาสนาประจำชาติ" การเรียกร้องกระทรวงพระพุทธศาสนา จนเป็นที่มาของ "สำนักงานพระพุทธศาสนาแห่งชาติ" รวมทั้งการดำเนินกิจกรรมศาสนาที่สอดประสานกับฝ่ายการเมือง อาทิ การจัดรายการทีวีของ Voice TV การขึ้นเวทีชุมนุมทางการเมือง เป็นต้น ซึ่งปัจจุบันดำรงตำแหน่งผู้ช่วยเจ้าอาวาสวัดศรีสุดารามวรวิหาร ผู้อำนวยการสำนักส่งเสริมพระพุทธศาสนาและบริการสังคม มหาวิทยาลัยมหาจุฬาลงกรณราชวิทยาลัยด้วย
พระสุธีวีรบัณฑิต มีนามเดิมว่า โชว์ บ้านโคกขมิ้น อำเภอห้วยราช จังหวัดบุรีรัมย์
สต็องดาล
สต็องดาล (Stendhal) เป็นหนึ่งในนามปากกาของ มารี-อ็องรี แบล (; 23 มกราคม ค.ศ. 1783 – 23 มีนาคม ค.ศ. 1842) นักเขียนชาวฝรั่งเศส
สต็องดาลเกิดเมื่อปี ค.ศ. 1783 ที่เมืองเกรโนเบิลในจังหวัดอีแซร์ ในวัยเด็กเขาไม่ค่อยมีความสุขมากนัก เขาสนิทกับน้องสาวชื่อ ปอลลีน ซึ่งทั้งสองติดต่อกันจนถึงช่วงต้นศตวรรษที่ 19 ในปี ค.ศ. 1799 สต็องดาลเดินทางมาที่กรุงปารีสเพื่อสอบเข้าโรงเรียนสารพัดช่าง () ต่อมาในปี ค.ศ. 1810 เขาได้รับตำแหน่งผู้ตรวจสอบบัญชีประจำศาลปกครองสูงสุดฝรั่งเศสและมีส่วนในการปกครองอิตาลีของฝรั่งเศสช่วงสงครามนโปเลียน ในปี ค.ศ. 1812 สต็องดาลเข้าร่วมในกองทัพฝรั่งเศสที่ยกไปทำสงครามกับรัสเซีย และได้เห็นเหตุการณ์เผากรุงมอสโก ต่อมาเขาได้รับตำแหน่งผู้กำกับดูแลด้านอาวุธและถูกส่งไปที่เมืองสโมเลนสค์เพื่อเตรียมเสบียงให้แก่กองทัพที่กำลังยกทัพกลับ สต็องดาลเดินทางกลับกรุงปารีสในปีต่อมา หลังมีการทำสนธิสัญญาฟงแตนโบลในปี ค.ศ. 1814 เขาย้ายไปอยู่ที่เมืองมิลานในอิตาลี ในปี ค.ศ. 1830 สต็องดาลตีพิมพ์นิยายเรื่อง "สีแดงกับสีดำ" ("The Red and the Black") ซึ่งมีเนื้อหาสะท้อนสภาพสังคมฝรั่งเศสช่วงการฟื้นฟูราชวงศ์บูร์บง นิยายเรื่องนี้เป็นนิยายเรื่องแรก ๆ ที่มีการนำเสนอในแง่จิตวิทยาของตัวละคร ต่อมาในปี ค.ศ. 1839 เขาตีพิมพ์นิยายเรื่อง "The Charterhouse of Parma" ที่ต่อมาได้รับการยกย่องจากนักเขียนหลายคน เช่น ออนอเร เดอ บาลซัก, เลโอ ตอลสตอย, อ็องเดร ฌิดและเฮนรี เจมส์
ในช่วงท้ายของชีวิต สต็องดาลป่วยเป็นโรคซิฟิลิส การรักษาด้วยโพแทสเซียมไอโอไดด์และปรอททำให้ร่างกายของเขายิ่งทรุดหนัก สต็องดาลเสียชีวิตในปี ค.ศ. 1842 หลังจากเป็นลมชักบนถนนในกรุงปารีส
Scratch
Scratch เป็นภาษาโปรแกรมแบบ visual programming language รูปแบบเสรี พัฒนาโดย The MIT Media Lab โดยสามารถสร้างแอนิเมชัน และ เกม ในรูปแบบง่าย ๆ Scratch ถือสัญญาอนุญาตสาธารณะทั่วไปของกนู เวอร์ชัน 2 และ สัญญาอนุญาตรหัสต้นฉบับ ของ Scratch
ในปี 2013, Scratch 2 ได้เปิดตัวอย่างเป็นทางการในอินเทอร์เน็ต และเป็นโปรแกรมสำหรับ Windows, macOS, และ Linux (ด้วยต้องมี Adobe Air ก่อน)
ฟาโรห์ทาเคลอตที่ 1
ฟาโรห์ทาเคลอตที่ 1 เป็นบุตรชายของฟาโรห์โอซอร์คอนที่ 1 และสมเด็จพระราชินีทาเชดคอนซู ผู้ปกครองอียิปต์เป็นเวลา 13 ปี ฟาโรห์เคทาลอตที่ 1 ได้แต่งงานกับพระราชินีแคป และได้มีบุตรคือฟาโรห์โอซอร์คอนที่ 2 เนื่องจากไม่มีที่อนุเสาวรีย์ที่เมืองทานิส หรืออียิปต์ล่างอาจจะเชื่อมโยงอย่างแน่ชัดในการครองราชย์ของพระองค์
กีซึงนัง จอมนางสองแผ่นดิน
กีซึงนัง จอมนางสองแผ่นดิน () ละครโทรทัศน์เกาหลีแนวพีเรียดอิงประวัติศาสตร์จาก สถานีโทรทัศน์เอ็มบีซี นำแสดงโดย ฮา จี-ว็อน จี ชาง-อุค และ จู จิน-โม ออกอากาศตอนแรกเมื่อวันที่ 28 ตุลาคม พ.ศ. 2556 และออกอากาศตอนสุดท้ายเมื่อวันที่ 29 เมษายน พ.ศ. 2557 มีความยาวทั้งสิ้น 51 ตอน
ในประเทศไทยทาง ช่อง 3 ได้ซื้อลิขสิทธิ์ละครเรื่องนี้จากเอ็มบีซีมาออกอากาศทาง ช่อง 3 แฟมิลี่ โดยออกอากาศตอนแรกเมื่อวันที่ 19 พฤษภาคม พ.ศ. 2560
เนื้อหาของละครเรื่องนี้ดัดแปลงจากพระราชประวัติของ จักรพรรดินีคี จักรพรรดินีองค์สุดท้ายแห่ง ราชวงศ์หยวน โดยเล่าถึง กีซึงนัง (ฮา จี-ว็อน) หญิงสาวชาวโครยอที่มีเหตุให้เธอต้องไปอภิเษกเป็นจักรพรรดินีของ จักรพรรดิหยวนฮุ่ยจง (จี ชาง-อุค) แต่เธอก็ไม่เคยลืมรักแรกอย่าง วังยู (จู จิน-โม)
ฟาโรห์โชเชงค์ที่ 5
ฟาโรห์อาห์เคปเปอร์เร โชเชงค์ที่ 5 เป็นฟาโรห์ในช่วงปลายราชวงศ์ที่ 22
การปฏิรูปปีเคโอ
การปฏิรูปปีเคโอ () การปฏิรูปทางการเมืองครั้งสำคัญที่เกิดขึ้นใน พ.ศ. 2409 โดย รัฐบาลโชกุนโทะกุงะวะ แต่ผลของการปฏิรูปครั้งนี้กลับเป็นจุดเริ่มต้นความรุนแรงระหว่าง แคว้นซะสึมะ และแคว้นอื่น ๆ ซึ่งเป็นกุญแจที่นำไปสู่ การปฏิรูปสมัยเมจิ ในเวลาต่อมา
ฟาโรห์โอซอร์คอนที่ 4
ฟาโรห์อูเซอร์เมตเร โอซอร์คอนที่ 4 เป็นฟาโรห์อียิปต์โบราณในช่วงปลายยุคกลางที่สาม ถือเป็นฟาโรห์พระองค์สุดท้ายของราชวงศ์ที่ 22
รีพับลิค พี-47 ทันเดอร์โบลท์
รีพลับลิค พี-47 ทันเดอร์โบลท์ () เป็นเครื่องบินขับไล่กึ่งทิ้งระเบิดที่ส่วนมากถูกใช้ในแนวรบยุโรปในสงครามโลกครั้งที่สอง ซึ่งเคยคุ้มกันเครื่องบินทิ้งระเบิด แต่ในภายหลังได้แทนที่ด้วย พี-51 มัสแตงที่มีพิสัยไกลกว่า แต่ พี-47 ยังรับหน้าที่ในการโจมตีภาคพื้นดิน นอกจากนี้ยังคุ้มกันเครื่องบินทิ้งระเบิดในแนวรบแปซิฟิก อีกด้วยเกราะขนาด 9.5 มิลลิเมตร รอบห้องนักบิน เป็นโครงสร้างที่แข็งแกร่ง History Channel พี-47 ทันเดอร์โบลท์
นักบินโรเบร์ต เอส. จอห์นสัน รอดจากการถูก FW-190 ยิงสองรอบ โดยระหว่างกลับฐาน ถูกสกัดโดยเสืออากาศเยอรมัน
อีกอน ไมเยอร์ เมือถึงฐาน เขานับรูกระสุน ได้มากกว่า 200 รู โดยไม่ต้องเดินรอบเครื่องเลย
ทีโม แวร์เนอร์
ทีโม แวร์เนอร์ () เกิดเมื่อวันที่ 6 มีนาคม ค.ศ. 1996 เป็นนักฟุตบอลชาวเยอรมัน ปัจจุบันเล่นให้กับแอร์เบ ไลพ์ซิจ และทีมชาติเยอรมนี ในตำแหน่งกองหน้า
โว้กไทยแลนด์
โว้กไทยแลนด์ () เป็นนิตยสารแฟชั่นและครรลองชีวิตของไทย เป็นฉบับนานาชาติลำดับที่ 21 ของโลก ฉบับปฐมฤกษ์อย่างเป็นทางการ คือ ฉบับเดือนกุมภาพันธ์ พ.ศ. 2556 โดยมีนางแบบคนแรก คือ พิชญ์สินี ตันวิบูลย์ และได้นักออกแบบเครื่องประดับบนศีรษะอย่างฟิลิป เทรซีย์ ร่วมงานในฉบับนี้
บอนาเพที (เพลง)
"บอนาเพที" () เป็นเพลงของนักร้องชาวอเมริกัน เคที เพร์รี ร้องรับเชิญโดยกลุ่มฮิปฮอป มีโกส เพลงเป็นแนวแดนซ์ป็อปที่มีเนื้อหาสองแง่สองง่ามเกี่ยวกับอาหาร เพลงวางจำหน่ายในวันที่ 28 เมษายน ค.ศ. 2017 เป็นซิงเกิลที่สองจากสตูดิโออัลบั้ม "วิตเนส" มิวสิกวิดีโอตามมาในวันที่ 12 พฤษภาคม ค.ศ. 2017 และแสดงเพร์รีถูกพ่อครัวนำมาเตรียมและเสิร์ฟเป็นอาหาร
"บอนาเพที" เป็นเพลงแดนซ์ป็อปผสมดิสโก้และแทร็ปป็อป ความยาว 3 นาที 47 วินาที เพร์รีบรรยายในงานประกาศรางวัลแกรมมีครั้งที่ 59 ว่าเป็นเพลงที่ "ค่อนข้างเกี่ยวกับเพศ" ที่เคยเป็นส่วนหนึ่งของ 'เพลงเก่า ๆ ของเคที เพร์รีที่คุณรักนักรักหนา' ฮิว แม็กอินไทร์จาก"ฟอบส์" กล่าวว่าเพลงมีท่วงทำนอง "เย็น ๆ ในหน้าร้อน มีกลิ่นอายยุค 90" และจังหวะดนตรีที่ค่อย ๆ แน่นขึ้น จนในที่สุดแล้ว 'ไม่อาจปฏิเสธได้' นักเขียนจากเอ็มทีวี ซาชา เกฟเฟน เรียกเพลงนี้ว่า "อาหารบุฟเฟต์" (smorgasbord) สองแง่สองง่าม ในเพลง เพร์รีร้องว่า "I'm all that you want, boy/All that you can have, boy/Got me spread like a buffet/Bon appétit, baby"
เจ้าหญิงอเล็กซันดราแห่งไซน์-วิตเกนชไตน์-เบอร์เลบวร์ค
เจ้าหญิงอเล็กซันดราแห่งไซน์-วิตเกนชไตน์-เบอร์เลบวร์ค (Alexandra Rosemarie Ingrid Benedikte; 20 พฤศจิกายน พ.ศ. 2513) เป็นพระธิดาในเจ้าชายริชาร์ดแห่งไซน์-วิตเกินชไตน์-เบอร์เลบูร์คที่ 6 และเจ้าหญิงเบเนดิกเทอแห่งเดนมาร์ก ทรงเป็นพระราชนัดดาในสมเด็จพระเจ้าเฟรเดอริกที่ 9 แห่งเดนมาร์ก และอิงกริดแห่งสวีเดน สมเด็จพระราชินีแห่งเดนมาร์ก และทรงเป็นพระราชภาคิไนยในสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชินีอันเนอ-มารีแห่งกรีซ เป็นพระขนิษฐาในเจ้าชายกุสตาฟแห่งไซน์-วิตเกนชไตน์-เบอร์เลบวร์คที่ 7 พระองค์เสกสมรสกับเคานต์เจฟเฟอร์สันแห่งเพอร์ฟิวและเคลนท์-อิลลักค์ พระองค์จึงมีพระอิสริยยศเป็น เคาน์เตสแห่งเพอร์ฟิวและเคลนท์-อิลลักค์ ตามพระสวามี มีพระบุตร 2 พระองค์
เจ้าหญิงนาตาลีแห่งไซน์-วิตเกนชไตน์-เบอร์เลบวร์ค
เจ้าหญิงนาตาลีแห่งไซน์-วิตเกนชไตน์-เบอร์เลบวร์ค (Nathalie Xenia Margrethe Benedikte; 5 กุมภาพันธ์ พ.ศ. 2518) เป็นพระธิดาพระองค์สุดท้องในเจ้าชายริชาร์ดแห่งไซน์-วิตเกนชไตน์-เบอร์เลบวร์ก ที่ 6 และเจ้าหญิงเบเนดิกเทอแห่งเดนมาร์ก ทรงเป็นพระราชนัดดาในสมเด็จพระเจ้าเฟรเดอริกที่ 9 แห่งเดนมาร์ก และอิงกริดแห่งสวีเดน สมเด็จพระราชินีแห่งเดนมาร์ก และทรงเป็นพระราชภาคิไนยในสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชินีอันเนอ-มารีแห่งกรีซ เป็นพระขนิษฐาในเจ้าชายกุสตาฟแห่งไซน์-วิตเกนชไตน์-เบอร์เลบวร์คที่ 7 เจ้าหญิงอเล็กซันดราแห่งไซน์-วิตเกนชไตน์-เบอร์เลบวร์ค พระองค์เสกสมรสกับอเล็กซันเดอร์ จอห์นดัชแมน มีพระบุตร 2 คน
โรจู
โรจู () หรือแปลเป็นภาษาไทยว่า ผู้อาวุโส (Elder) เป็นตำแหน่งขุนนางชั้นสูงสุดใน รัฐบาลโชกุนโทะกุงะวะ แห่ง ยุคเอะโดะ โดยแต่งตั้งจาก ไดเมียว ("Daimyō") ที่มีที่ดินระหว่าง 25,000 – 50,000 โคคุ
แต่เดิมในยุคโชกุน 2 คนแรกคือ โชกุนอิเอะยะซุ และ โชกุนฮิเดะตะดะ มีตำแหน่งโรจูเพียงแค่ 2 คนต่อมาได้เพิ่มเป็น 5 คนก่อนจะปรับลดลงมาเหลือ 4 คน
ต่อมาในสมัย โชกุนสึนะโยชิ ได้มีการลดอำนาจของโรจูลงพร้อมกับตั้งตำแหน่ง ไทโร ("Tairō") ขึ้นมามีอำนาจเหนือโรจูแทน